KALAALLIT nUNAAnni AATSITASSANUT PERIUSISSIAq
2025-2029

Aatsitassanut suliassaqarfik piujuartussaq

## Siulequtsiussaq



Naaja H. Nathanielsen

Inuussutissarsiornermut, Niuernermut, Aatsitassanut, Inatsit Atuutsinneqarnerannut Naligiissitaanermullu Naalakkersuisoq

***Nunarsuarmi inuiaqatigiit ingerlanneqaannarnissaannut piujuartitsiviusumillu ineriartortinnissaannut, aatsitassarsiorfimmik ingerlatsinissaq tunngavissatut pisariaqarpoq. Aatsitassarsiornermi suliffissuaqarneq teknologiinut nutaanut, mingutsitsinnginnerusunut, kisianni aamma inuussutissarsiutinut pioreersunut, soorlu illuliortiternermik sanaartornermillu inuussutissarsiortunut, attaveqaasersuutinut assartuussinermullu, pilersuisuuvoq. Allatut oqaatigalugu inuiaqatigiit aatsaat ingerlasinnaapput sorpassuit aatsitassanit pisut pissutigalugit.***

Aatsitassarsiornermi suliffissuaqarneq ineriartupiloorpoq, uagullu peqataavugut. Kalaallit Nunaata mingutsitsinngitsumut allanngoriartortitsinermut tapersiinera, Aatsitassanut periusissiami matumani erseqqissarneqarpoq. Nunarsuarmi saffiugassanik pisariaqartitsineq suliffissanik pilersitsisinnaavoq aammalu illoqqarfitsinni nunaqarfitsinnilu najukkani pilersuisut akornanni siuariartortitsisinnaalluni. Nunap karsiata isertitai taamaalillutik annertusitinneqarsinnaapput, aammalu uagutsinnut piujuartitsiviunerusumik patajaannerusumillu aningaasaqarnikkut ineriartortitsinissaq qulakkeersinnaallugu.

**Piujuartitsineq inuiaqatigiillu**

Suliassat ineriartorneranni immikkoortuni tamaginni pinngortitap mianerineqarnissaa uagutsinnut pingaaruteqartorujussuuvoq, aamma aningaasaliisartunut. Aatsitassarsiornermi ineriartortitsinerup avatangiisinut inuiaqatigiinnullu akisussaassusilimmik ingerlanissaa najukkani nunarsuarmilu pingaaruteqarpoq. Aamma aatsitassarsiornermi suliffissuaqarnermi sulisut pitsaasumik aningaasarsiatigut atorfininnertigullu atugassaqartinneqassasut piumasaraarput, aammalu ilinniartitaanerup qaffasissumiiginnarnissaa suliffeqarnermilu suiaassutsit assigiinngisitaarnissaat suli qulakkiissavagut.

Illoqarfitsinni nunaqarfitsinnilu inissisimatitsinissaq inuussutissarsiutinik ineriartortitsinermut aalajangiisuulluinnarpoq, aammalu najukkani tapersersorneqarnissaq pisariaqartipparput. Taamaattumik suliassarpassuit oqartussatut isumagisartakkagut paasissutissiissutiginiarpagut, aammalu suliatsinnik ingerlatitsinitsinni ersarinnerulersitsiniarluta paasiuminarnerulersitsiniarlutalu. Aamma oqartussat suliffeqarfiillu akornanni attaveqartarnerit najuulluni, uagutsinnut tusaalluta ataatsimiinnertigut nukittorsarniarpagut.

**Ilinniartitaaneq aamma piginnaanngorsaaneq**

Siunnerfeqarnerusumik attaveqaqatigiittarnikkut ilinniartitaanermi suliffeqarnermilu, suliffissuarni pisariaqartinneqartuni, assigiinngisitaarneq oqaluttuarinerusalissavarput. Annikitsumik aatsitassarsiornerup iluani periarfissat aamma paasissutissiissutigineqartassapput nukittorsarneqassallutillu. Taamaattumik nunap sannaani ilisimatuussutsikkut paasissutissat nalunaarsukkat aamma nunap assiliornerup annertusarneqarnissaat paasissutissiissutigisarnissaallu suli sulissutigaagut. Paasissutissat nalunaarsukkat taakkua tamanut – ingerlatseqatigiiffissuarnit nunanit tamalaaneersunit najukkani ataasiakkaanit suliffeqarfiutigineqartunut – suli pissarsiariuminartinneqassapput.

**Nunarsuarmi aningaasaliinerit**

Naatsorsuutigaarput ersarinnerulerneq, nunarsuarmi aatsitassanik pisariaqartitsinermut ilanngullugu, nunatsinnut suli annertunerusumik soqutiginnilersitsissasoq aningaasaleerusussuseqalersitsissasorlu. Aningaasaliinerit qulakkeerniarlugit allaffissornikkut killissaliussat eqaannerulersinniarpagut, assersuutigalugu suliassanik suliarinnittarnermi digitalinngorsaanerulernermik. Aamma nunani tamalaani ingerlatseqatigiiffinnut akileraarutitigut atugassarititaasuit qimerluussavagut aammalu suliffissuarni nunani tamalaani sulisunut tunngatillugu akileraarutitigut allaffissorneq oqinnerulersissallutigu.

**Nunani tamalaani suleqatigiinneq**

Kalaallit Nunaata nunarsuarmit soqutigineqarnini, nunatta iluani aatsitassaqarfeqarneranik pissuteqartoq, atorluarpaa. Taamaattumik nunani tamalaani suleqatigiiffigisartakkagut isumaqatigiissutillu suli nukittorsassavagut. Sammisaqarfinni arlalinni suleqateqarpugut, assersuutigalugu ilisimatusarneq, nunap assiliorneq, nunap sannaani alapernaarsuineq aammalu inuussutissarsiorfiit nutaarluinnaat ineriartortippagut. Suliffissuit pilersinneqareersut nunatsinni sumiiffinni arlalinni ingerlatsereerput, taakkualu qanimut suleqatigineri ingerlatiinnarparput.

Aamma nunanut allanut nunallu immikkoortuinut, soorlu assersuutigalugu EU-mut aamma USA-mut, arlalinnik pisortatigoortumik suleqatigiinnissamut isumaqatigiissuteqarpugut. Isumaqatigiissut taakkua aatsitassarsiornermik inuussutissarsiuteqarnitsinnik nukittorsaapput aammalu tunisassiatsinnut niuerfinnik ammaallutik, aamma nunatsinni paasisimasallit ilisimasallillu nukittorsarneqarlutik.

## Imai

[Siulequtsiussaq 1](#_Toc182339239)

[Imai 3](#_Toc182339240)

[Eqikkaaneq: Ukkatarinniffiusut, siunnerfiit suliniutissallu 5](#_Toc182339241)

[Aallaqqaasiut 10](#_Toc182339242)

[Takorluugaq 12](#_Toc182339243)

[Ukkatarineqartussaq 1: Piujuartitsineq inuiaqatigiillu 15](#_Toc182339244)

[Inuiaqatigiinni iluanaarutissat 15](#_Toc182339245)

[Aatsitassarsiorfiup atuuffissaani immikkoortuni tamaginni aningaasarsiortitsineq 16](#_Toc182339246)

[Silap pissusaa avatangiisillu 19](#_Toc182339247)

[Ilinniartitaaneq sulisussallu 21](#_Toc182339248)

[Suliffissuaqarneq suiaassutsini assigiinngisitaartitsiviusoq 21](#_Toc182339249)

[Digitalimik najuunnissaq 22](#_Toc182339250)

[Ukkatarineqartussaq 2: Aningaasaliinissamut sinaakkutissat orniginartut 24](#_Toc182339251)

[Aningaasaliinerit 24](#_Toc182339252)

[Akuersissutit piumasaqaatillu 27](#_Toc182339253)

[Allaffissorneq suliassanillu suliarinninneq 27](#_Toc182339254)

[Aaqqissuussaanerup ilusiligaanera 28](#_Toc182339255)

[Najukkani inissisimatitsineq 29](#_Toc182339256)

[Ukkatarineqartussaq 3: Aatsitassat mingutsitsinngitsumut allanngoriartortitsinermut atorneqartussat 31](#_Toc182339257)

[Aatsitassat pisariaqartinneqarlutik pingaarutillit 31](#_Toc182339258)

[CO2-nik unerartitsineq toqqorsivimmiititsinerlu (CCS) 34](#_Toc182339259)

[Ukkatarineqartussaq 4: Nunap assiliorneq aamma nunap sannaanut paasissutissat nalunaarsukkat 36](#_Toc182339260)

[Nunap assiliorneq 36](#_Toc182339261)

[Geofysik aamma Remote Sensing 39](#_Toc182339262)

[Qaqqat sisoortarnerat alapernaarsuinerlu 41](#_Toc182339263)

[Paasissutissanik nalunaarsukkanik pilersitsinissaq avitseqatigiittarnissarlu 42](#_Toc182339264)

[Qillerummit qaqitanut toqqorsivik 44](#_Toc182339265)

[Naggasiineq 45](#_Toc182339266)

[Appendix 1: Aatsitassanut periusissiaq aamma Naalagaaffiit Peqatigiit nunarsuarmi anguniagaat 46](#_Toc182339267)

[Ukkatarinniffik 1: Piujuartitsineq aamma inuiaqatigiit 46](#_Toc182339268)

[Ukkatarinniffik 2: Aningaasaliinissamut killissaliussat kajungernartut 49](#_Toc182339269)

[Ukkatarinniffik 3: Mingutsitsinngitsumut allanngoriartortitsinissamut aatsitassat 52](#_Toc182339270)

[Ukkatarinniffik 4: Nunap assiliorneq aamma nunap sannaanut paasissutissat nalunaarsukkat 54](#_Toc182339271)

## Eqikkaaneq: Ukkatarinniffiusut, siunnerfiit suliniutissallu

Aatsitassanut periusissiami ukkatarineqartussat sisamat suussusersineqarput:

**Ukkatarineqartussaq 1) Piujuartitsineq inuiaqatigiillu**

**Ukkatarineqartussaq 2) Aningaasaliinissamut sinaakkutissat orniginartut**

**Ukkatarineqartussaq 3) Aatsitassat mingutsitsinngitsumut allanngoriartortitsinermut atorneqartussat**

**Ukkatarineqartussaq 4) Nunap assiliorneq aamma nunap sannaanut paasissutissat nalunaarsukkat**

Suliassaqarfiit tamarmik immikkut iluanni siunnerfiit aamma suliniutissat aalajangersimasut arlallit, piffissap periusissiap atuuffissaata iluani ingerlanneqartussat, nassuiarneqarput. Suliniutissat assigiinngisitaartunik suliassartaqarput, kisianni siunnerfiit iliuusissani aalajangersimasuni inissisimatillugit.

Aatsitassanut periusissiami siunnerfiit Naalagaaffiit Peqatigiit Nunarsuarmi anguniagaannut arlalinnut tunngavissiipput. Ilanngussaq 1-imi Kalaallit Nunaanni tikkuussisut suliniutissallu, aammalu taakkua Naalagaaffiit Peqatigiit Nunarsuarmi anguniagaannik qanoq naammassinninnersut, takussutissiorneqarput.

|  |  |
| --- | --- |
|  | **Ukkatarineqartussaq 1) Piujuartitsineq inuiaqatigiillu** |
| **Siunnerfik** | Aatsitassarsiornermi suliffissuaqarnerup piujuartitsiviusumik inuiaqatigiinni ineriartortinnissaata qulakkeerneqarnissaa. |
|
| **Suliniutissat aalajangersimasut** | 1.1 Aatsitassarsiornermi suliffissuaqarnermut isummertarnerit pillugit innuttaasuni misissuinernik minnerpaamik marlunnik ingerlatsinissaq.1.2 Aatsitassanut suliassaqarfimmi paasissutissiisarnerup ukkatarineqarnera, ilanngullugit ilinniartitaanermut suliffissanullu periarfissat, aammalu aatsitassanut suliassaqarfik aamma aatsitassat inuiaqatigiinni aningaasarsiortitsinerat pillugu innuttaasut oqaloqatiginerunissaat.1.3 Paasititsiniaanikkut aatsitassarsiornermi suliffissuaqarnerup mingutsitsinngitsumut allanngoriartortinnissaanut iluaqutaanerisa erseqqissarneqarnissaa.Paasititsiniaanikkut aatsitassarsiornermi suliffissuaqarnerup mingutsitsinngitsumut allanngoriartortinnissaanut iluaqutaanerisa erseqqissarneqarnissaa.Paasititsiniaanikkut aatsitassarsiornermi suliffissuaqarnerup mingutsitsinngitsumut allanngoriartortinnissaanut iluaqutaanerisa erseqqissarneqarnissaa.1.4 Avatangiisini inooqatigiinnermilu tunngavissanut kiisalu suliffeqarfiit pissusilersortarnerannut tunngatillugu (ESG-nut suliassaqarfik) aatsitassarsiornermi suliffissuarnik oqaloqateqarneq.1.5 Suliniutinik, ataavartumik nukissiuutinik atuinermi suliffissuarnut pitsaanerusunik atugassaqartitsilersinnaasunik, suliaqarneq aallartitsinerlu.1.6 Ilisimatusarfinnik Issittup aamma ataavartumik nukissiornerup, assersuutigalugu erngup nukinganik seqernullu nukinganik, iluani misilittagalinnik suleqateqarnerulernissaq.1.7 Aatsitassarsiornermi suliffissuaqarnermi ilinniartitaanermut sullivissanullu periarfissat pillugit paasititsiniaanerup inuusuttunut sammitinneqartup aallartinneqarnissaa.1.8 Aatsitassarsiornermi suliffissuaqarnermi suiaassutsinut misissueqqissaarnernik aamma suiaassutsit agguarsimanerannut naatsorsueqqissaarnernik aallaaviusussanik suliaqarneq.1.9 Suliffeqarnerup suiaassutsinut agguarsimasup akiornissaa siunertaralugu aatsitassarsiornermi suliffissuaqarnermi sullivinnut naligiissitaanerup paasititsiniutiginerata ingerlanneqarnera.1.10 Aatsitassarsiornermi suliffissuarnut naligiissitaanermut ilitsersuutinik, ingerlatseqatigiiffiit ingerlatseqatigiiffiup suliassaqarfiisa immikkoortuini tamaginni suiaassutsinik tamaginnik akuliutsitsinerulersinnaanersut, erseqqissaasunik, suliaqarneq.1.11 Aatsitassanut suliassaqarfimmut paasissutissiisarnermut nittarsaassisarnermullu periusissiamik nutaamik suliaqarneq atuutsitsilernerlu. |

|  |  |
| --- | --- |
|  | **Ukkatarineqartussaq 2) Aningaasaliinissamut sinaakkutissat orniginartut**  |
| **Siunnerfik** | Piujuartitsisussamik, aningaasaqarnikkut siuariartortitsivugut. |
| **Suliniutissat aalajangersimasut** | 2.1 Aatsitassanut nittarsaassivimmi Prospectors & Developers Association of Canada Convention (PDAC) nittarsaassisarnerup ingerlaannarnissaa, kiisalu ingerlatseqatigiiffinnut immikkuullarissunut toqqaannartumik nittarsaassisarneq.2.2 Kalaallit Nunaanni akileraarutinut royalty-nullu ilusilianik ingerlaavartumik nalilersuisarnerit, nunanut allanut sanilliussilluni misissueqqissaarnerit ilanngullugit.2.3 Inatsisit aningaasaliisarnernullu piumasaqaatit pillugit akuersissutilinnut ilisimatitsisarnerit annertusineqassapput.2.4 Aningaasaliinernut aningaasaateqarfiit aamma aatsitassarsiornermi suliffissuit akornanni ataatsimiittarnissanut ingerlaavartumik aqqutissiuussisarneq.2.5 Aatsitassat ataasiakkaat nassaarineqartut naleqarnerulersinnissaat siunertaralugu annikitsumik aatsitassarsiornermut suliassaqarfimmi pisinnaatitsissummik pigisaqartunut akuersissummik allagartaliisarnermut aaqqissuussinermik ineriartortitsineq.2.6 Nunani tamalaani akileraartarnermut isumaqatigiissutit, suliffissuarnut tunngavissiisinnaasut, sulissutigineqarnerat.2.7 Suliffissuit akornanni sunneeqatigiittarnerup tunngavissinnissaanut, ilaatigullu assartuussinerup internet-ikkullu attaveqaqatigiinnerup iluanni attaveqaasersuutit nukittorsarniarlugit, pisortani oqartussat akornanni suliassaalertartut suleqatigiissutiginerulernissaat.2.8 Allaffissornermi sulianik ingerlatitsinerit digitalinngortinneqarnerusarnissaat, ilanngullugit qinnuteqaatinut sulianik ingerlatitsinerit.2.9 Suliassanik suliarinnittarnerup eqaannerulersinneqarnissaa siunertaralugu akuersissutinut suleriaatsinik, atugassarititaasunik nalinginnaasunik il.il nutarterineq.2.10 Aatsitassanut Ikummatissanullu Aqutsisoqarfiup piffissami asimi suliaqarfiusartumi Kalaallit Nunaata kujataani ornigulluni najuunneratigut misileraataasumik suliniummik ingerlatsineq.2.11 Aatsitassanut ikummatissanullu allaffissornikkut aqutsisut (Naalakkersuisoqarfik aamma Aqutsisoqarfik) aaqqissuussaanerisa nutaamik ilusilerneqarnerinik atuutsitsilerneq.2.12 Atugassarititaasut tamarmik piukkunnartuusinnaallutik, peqatigisaanillu VSB najoqqutarineqarsinnaalluni, pisariitsunik paasiuminartunillu IBA-mut isumaqatigiissuteqarnissaq siunnerfigalugu, IBA-nut isumaqatigiissutit nalilersoqqinneqarneranni inuiaqatigiinni piujuartitsisumik ingerlatsinissap nukittorsarnissaa.Atugassarititaasut tamarmik piukkunnartuusinnaallutik, peqatigisaanillu VSB najoqqutarineqarsinnaalluni, pisariitsunik paasiuminartunillu IBA-mut isumaqatigiissuteqarnissaq siunnerfigalugu, IBA-nut isumaqatigiissutit nalilersoqqinneqarneranni inuiaqatigiinni piujuartitsisumik ingerlatsinissap nukittorsarnissaa.2.13 Sunniuteqarluartumik piujuartussamillu tunisassiornermik tunisassianillu pilersitsinissaq, taamaalillunilu avatangiisini sunniinerup annikillisinnissaa siunertaralugu, aatsitassanut suliassaqarfimmi kaaviiaartumik aningaasaqarnermik erseqqissaaneq, ilanngullugu suliniuteqarfiusussanik pisariaqartunik naliliineq.2.14 Pisortat suliassaqarfiisa, aatsitassarsiornermik suliaqartut, pilersuisuusut aamma/imaluunniit tamat akornanni ataatsimeeqatigiinnissanut ingerlaavartumik aqqutissiuussisarneq. |

|  |  |
| --- | --- |
|  | **Ukkatarineqartussaq 3) Aatsitassat mingutsitsinngitsumut allanngoriartortitsinermut atorneqartussat** |
| **Siunnerfik** | Iliuuseqarnissamut piujuartitsiviusumillu ineriartortitsinissamut suleqateqarnerit nukittorsarnissaat. |
| **Suliniutissat aalajangersimasut** | 3.1 Aningaasarsiorfiit piujuartussat pillugit EU-periusissatut suleqatigineqarnerata atuutsinneqalernissaa.Aningaasarsiorfiit piujuartussat pillugit EU-periusissatut suleqatigineqarnerata atuutsinneqalernissaa.3.2 Danmarkip aamma USA-p suleqatigiinnikkut atassuteqarfiginerisa ingerlaannarnissaa.3.3 Aatsitassanik pisariaqartitanik suliniutit ineriartortinniarlugit nunat tamat akornanni attaveqarnerit nukittorsarneqassapput, taakkununnga akigitinneqartut taakkuninngalu pilersuineq politikkikkut pissutsinit aqunneqarsinnaapput.3.4 MSP Forum-ip Kalaallit Nunaat pillugu paasissutissiinermut suliassanullu aningaasalersuinerup tunngavissinnissaanut atorneqarnissaa.3.5 Ilisimatusarfinnik suleqateqarnerup ingerlaannarnissaa aammalu CCS-inut suliassaqarfimmi nutaanik suleqatigiinnissamut isumaqatigiissuteqarnissaq.3.6 Ujarassiornikkut CCS-imik periarfissat nalunaarusiorneqassapput.3.7 Qeqertarsuup eqqaani siunissami immap sikuata siaruarsimasinnaaneranik misissuineq nalunaarusiornerlu suliarineqassaaq.3.8 CCS eqqarsaatigalugu suliffeqarfiit nunatsinnut naleqquttut qanoq ittuusinnaanerannik misissuineq.3.9 Niuerfinnik misissuinermut nalunaarusiaq sananeqassaaq, imaarsivissamik qillerinerup misiligutaasumik ingerlatsiviusussap sumiiffissaanik innersuussinertalik3.10 Qillerinernik imaarsiffiusunik ingerlatsineq malittarinninnerullu aallartinnera.3.11 CCS-imut inatsisitigut sinaakkutassat siunnersuusiorneqarnerat3.12 CCS-mut paasissutissaasiviup nutaap suliarineqarnera saqqummiunneralu.3.13 CCS-eqarnerup iluani paasissutissanik nutaanik saqqummiussineq. |

|  |  |
| --- | --- |
|  | **Ukkatarineqartussaq 4) Nunap assiliorneq aamma nunap sannaanut paasissutissat nalunaarsukkat** |
| **Siunnerfiit**  | Paasissutissanut nalunaarsukkanut tunngavissat, aatsitassarsiorluni misissuinermut aningaasaliinissamullu orniginartunngortitseqataasussat, pitsanngorsarneqassapput.Pinngortitami ajunaarnersuaqarnissaanik pitsaaliuinerup nukittorsarnissaa, qaqqat sisoortarnerannut suliassaqarfik immikkut sammillugu. |
| **Suliniutissat aalajangersimasut** | 4.1 Nunap sannaanut 1:100.000 angissuseritillugu nunap assiliornerup ingerlatiinnarnissaa.4.2 Ilisimatuussutsikkut suliniutinik, aatsitassarsiornermi suliffissuarnut nutaanik ilisimasaqalersitsisussanik ingerlatsinerup ingerlatiinnarnissaa, taamaaliornermilu ingerlatseqatigiiffiit aningaasaliinermi annaasaqarsinnaanerannut annikillisitseqataanissaq.4.3 Geofysiskinut paasissutissat nalunaarsukkat suussusaannik, katersorneqartussanik suussusersiinissamut kiisalu nunap assiliornerup tulleriinnilersorneqarnissaanik pingaarnersiuinissamut piareersaataasumik misissuataarinerup ingerlanneqarnera.4.4 Nunap immikkoortuini geofysiskinik misissuinissanut qaammataasatigullu paasissutissanut nalunaarsukkanut aningaasalersuinissamut periarfissanik qulaajaaneq.4.5 Ilisimatusarfinnik suleqateqarnerup ingerlatiinnarnissaa, nutaanik suleqatigiinnissamut isumaqatigiissuteqarneq.4.6 Qaqqani sisoorfiusartunik qajannartortalinnik nakkutiginninnerup ingerlatiinnarnissaa.4.7 Qaqqat sisoortarnerannut nunap assiliornissamut pisussanut pilersaarummik atuutsitsilernissaq.4.8 Pinngortitami ajunaarnersuaqartarnermut suliassaqarfimmi innuttaasunik paasissutissiisarnerup annertusarneqarnerata ingerlatiinnarnissaa, ilanngullugu nunap assinginik qarasaasiatigoortunik aarlerinaataasunik naliliinertalinnik pilersitsinissaq kiisalu pinngortitami ajunaarnersuaqartarnerit pillugit paasititsiniaanerup ingerlanneqarnissaa.4.9 Qaqqat sisoornissaasa aarlerinaateqarnerannik ujarassiornikkut nalilersuinissamut periusissiamik suliaqarnissaq.4.10 Nunap sannaanut ilisimatuussutsikkut paasissutissat nalunaarsukkat nittartakkatigut pissarsiariuminarnerulernissaat.4.11 Kalaallit Nunaata avannaani ujaqqanik pinnersaasiassanik ujarlernermut ilitsersuutip suliarineqarnera tamanullu saqqummiunneqarnera.4.12 Qillerummit qaqitanut paasissutissaasivimmik nutaamik pilersitsinissaq.4.13 Qillerummit qaqitanut toqqorsivimmik nutaamik pilersitsinissaq.4.14 Qillerummit qaqitanik, periaatsimi nalunaarsorneqarsimanngitsunik, nalunaarsuinerup aallartinnissaa. |

## Aallaqqaasiut

Aatsitassanut periusissiaq Naalakkersuisut aatsitassanut suliassaqarfimmi politikkiinut suliniutissaannullu sammivissaliivoq. Periusissiap Aatsitassanut periusissiaq 2020 – 2024, taarserpaa aammalu inuussutissarsiortunit soqutigisaqartuniillu immersorneqarnikkut Naalakkersuisunit suliarineqarluni.

Aatsitassanut periusissiami atituumik isigalugu piujuartitsineq sulissutigaarput. Aatsitassarsiornermi suliffissuaqarnermi ingerlavissat arlallit iluanni piujuartitsineq taaguutitut atorparput, ilanngullugit inooqatigiinnermi piujuartitsineq, avatangiisini piujuartitsineq aammalu aningaasaqarnikkut piujuartitsineq.

Inooqatigiinnermi piujuartitsineq, ilaatigut suiaassuseq apeqqutaatinnagu, suliffeqarnermi toqqissisimanartunik atugassaqartitaanissamut, aammalu ilinniarnissamut sulinissamullu pisinnaatitaanermut periarfissaqarnermullu, attuumassuteqarpoq.

Avatangiisini piujuartitsinermi pinngortitamik avatangiisinillu sapinngisamik annertunerpaamik mianerinnittumik pissusilersornissamut ersarissunik sinaakkutissiinissaq qulakkeerneqassaaq.

Aningaasaqarnikkut piujuartitsineq inuiaqatigiit eqqarsaatigalugit aningaasaqarnikkut siuariartortitsissaaq, taamaalilluni ineriartorneq naapertuuttumik ingerlanneqassalluni.

GRAFIK

Piujuartitsinermut ilusiliaq: Inooqatigiinneq, Avatangiisit, Aningaasaqarneq.

Ilusiliaq 1: Piujuartitsinermut ilusiliaq, aningaasaqarnikkut, inooqatigiinnikkut avatangiisitigullu piujuartitsinerup ataqatigiinnerannik takutitsisoq.

*Periusissiaq imatut atuarneqassaaq*

Suliniuteqarfissat oqaasertalersorneqartut, suliniutissat sorliit periusissiami takorluukkanut siunnerfinnullu tunngavissiilluarnerussanersut, nalilersuinikkut suussusersineqarput.

Kapitalit naaneri tamaasa immikkoortukkaani suliniuteqarfissat ataasiakkaat iluanni suliniutissat aalajangersimasut iliuuseqarnissamullu sammisut allattorneqarput. Iliuuseqarfigineqartussat taakkua piffissap periusissiap atuuffissaata iluani ingerlanneqartussatut pilersaarusiorneqarput.

## Takorluugaq

**Aatsitassaatigut siuariartortitsissapput atugarissaalersitsissallutillu**

Aatsitassarsiornermi suliffissuaqarneq siunissami inuiaqatigiit aningaasaqarneranni annertunerusumik ilaalissaaq, imminut nammattuussalluni arlalinnullu ingerlaveqassalluni: Aatsitassanut suliassaqarfik suliffissuaqarnermik attassisussatut, sullivissanik aammalu iisimasanik ineriartortitsisussatut, nunatullu iliuuseqarnissamut periarfissanik qulakkeerisussatut ineriartortissavarput. Suliffissuaqarnerup nunanik allanik sumiiffinnillu suleqateqarfigut nukittorsassavai, aammalu pisortat suliassaqarfiisa ilaannik arlalinnik akuutitsiviussalluni.

#### TITARTAGAQ (A4-mi qupperneq pullartaasalersugaq, naalakkersuisoqarfinni suliassaqarfinnut allanut attuumassuteqarfiinik assersuusiorfiusoq, qeqqanilu aatsitassanut suliassaqarfik takuneqarsinnaavoq) matumani immersuganngorlugu paasiuminarsarlugu aaqqissuunneqarluni

|  |  |
| --- | --- |
| Inuutissarsiornermut, Niuernermut, Aatsitassanut, Inatsisit Atuutsinneqarnerannut Naligiissitaanermullu Naalakkersuisoqarfia | Aatsitassanut suliassaqarfik inuiaqatigiinnut tamakkiisunut kalluaavoq. Pisortat suliassaqarfii akimorlugit suleqatigiinnerit nukittorsarpagut, aammalu atituumik tapersersorneqarnissaq ujartorlugu. |
| Naalakkersuisut Siulitaasuata Naalakkersuisoqarfia | Aatsitassanik atuinermi aammalu inuussutissarsiutip nukittorsarneqarnerani innuttaasunut arlalinnut isertitaqarfissanut nutaanik periarfissaqalersitsisoqassaaq. Aatsitassarsiornermi suliffissuaqarnerup iluaniinnaanngitsoq, kisianni aamma inuussutissarsiutini suliffissuarnut sullissisartuni. Suliffeqarneq nukittooq atitoorlu, aatsitassarsiornermi inuussutissarsiorneq patajaatsuulluni, atugarissaalersitsilluni inuuniarnermillu qaffasinnerulersitsilluni.  |
| Peqqinnissaq Naalakkersuisoqarfia | Suliffeqarneq aalajaatsoq assigiinngisitaartitsiviusorlu nalinginnaasumik inuit peqqissusaannik atugarissaarnerannillu nukittorsaassaaq. Peqqissutsinut aatsitassanullu oqartussat aatsitassarsiorfiutileqatigiiffiit suleqatigalugit, aatsitassarsiorfiit eqqaanni patajaatsumik, nakorsaqarnikkut upalungaarsimanissaq pillugu isumaqatigiissutinik suliaqassapput. Taamaattoq upalungaarsimasunut taakkununnga akisussaaffik, taakkua peqqinnissaqarfimmut pisariaqanngitsumik nanertuinnginnissaat siunertaralugu, aatsitassarsiorfinnit pisussaaffigineqassaaq. |
| Ineqarnermut Attaveqaasersuutinullu Naalakkersuisoqarfia | Attaveqaasersuutit aatsitassarsiorfissami sumiluunniit pingaaruteqartunut ilaapput. Kangerlugut imarlu eqqatsinniittoq aqqutigalugu imaatigut aqqutissat, aatsitassanut suliassaqarfimmut aamma iluaqutaasumik, attaveqaasersuutit ingerlalluartuunissaannik pisariaqartitsinitsinnut erseqqissaapput. Ilaatigut Geodatastyrelsen imaanut nunap assinginik nutarterinissaq pillugu suleqatigaarput, aammalu Nuummi Ilulissanilu, aammalu Qaqortumi timmisartoqarfinnik allilerinerit angallavinnik ataqatigiinnik pitsanngorsaasussaapput, taakkunatigullu aatsitassanut suliassaqarfiup ineriartornera tunngavissinneqassaaq.  |
| Aalisarnermut Piniarnermullu Naalakkersuisoqarfia | Aatsitassanut suliffissuaqarneq assigalugu, aalisarnermik piniarnermillu inuussutissarsiuteqarnermi pinngortitaq aallaavigalugu isumalluutit pinngitsoorneqarsinnaanngillat. Suliffissuaqarnerit marluusut tamarmik pinngortitamut avatangiisinullu tunngasut ataqqillugit ineriartortinneqarnerisa isumaginissaa, suleqatigiissutigaarput.  |
| Naalagaaffinngornissamut Nunanullu allanut Naalakkersuisoqarfia | Aatsitassarsiornermi suliffissuaqarnerup nukittorsarneqarnera sullivissanik nutaanik, piginnaasaqarnernik isertitanillu pilersitsisinnaassaaq. Aningaasaqarnikkut arlaannaannulluunniit attuumassuteqannginnissamut ungasinnerusorlu isigalugu namminiilivinnissamut periarfissanik tamanna annertusititsissaaq.  |
| Meeqqanut, Inuusuttunut, Ilinniartitaanermut, Kultureqarnermut, Timersornermut Ilageeqarnermullu Naalakkersuisoqarfia | Suliffeqarnermi assigiinngisitaartitsineq aammalu inuussutissarsiutinik arlalinnik nutaanillu ineriartortitsineq, innuttaasunut suliffeqalernissamut nutaanik arlalinnillu periarfissaqalersitsissaaq. Innuttaasut pisariaqartitsisut piginnaanngorsarnissaat piginnaasaqarfiisalu ineriartortinnissaat ukkataraarput, taamaalillutik taakkua sulisussani ilaalissallutik.  |
| Meeqqat, Inuusuttut, Ilinniartitaaneq, Timersorneq Ilageeqarnerlu | Nalinginnaasumik ilinniartitaanerup nukittorsarneqarnera inuiaqatigiit ineriartornerannut atituumik iluaqutaassaaq. Innuttaasut ilinniarnissaat suli ukkataraarput, ilaatigut KTI Sisimiuni Aatsitassalerinermut Ilinniarfik aqqutigalugu, aammalu inuiaqatigiinni tamaginni najukkani sulisussanik pilersuinissaq suli pingaartipparput.  |
| Nunalerineq, Imminut Pilersorneq, Nukissiuuteqarneq Avatangiisillu | Aatsitassarsiorfimmik ingerlatsinermi avatangiisinut piumasaqaatinut qaffasissunik malitassaqarpugut, aamma nunanut tamalaanut ataqatigiissillugu isigalugu. Taamaaliornermi nunarput, nunarsuarlu, sapinngisamik annikinnerpaamik nanertorneqassapput. Ammasuunissaq aammalu avatangiisitigut akisussaassusilimmik sulinissaq pillugu aatsitassarsiorfiutileqatigiiffinnik oqaloqateqartarneq suli ukkataraarput.  |

*Ilusiliaq 2*: *Aatsitassanut suliassaqarfiup iluani Naalakkersuisoqarfiit akimorlugit suleqatigiiffiusut.*

## Ukkatarineqartussaq 1: Piujuartitsineq inuiaqatigiillu

Periusissiap iluatsilluarnissaanut aatsitassarsiornermi suliffissuaqarnerup tapersersorneqaannarnissaa, aalajangiisuulluinnartumik pingaaruteqarpoq. Tamanna nammineerluni pilernavianngilaq, kisianni attaveqaqatigiinnissaq paasissutissiisarnissarlu pisariaqarlutik. Taamaattumik innuttaasut ingerlaavartumik paasissutissiivigineqartarnissaat aammalu suliniutit ingerlatassallu ingerlasut pillugit tusarniaaffigineqartarnissaat, periusissiami ukkatarineqartussamut pingaaruteqarpoq. Ilanngullugu aamma aatsitassarsiornermi suliffissuaqarnerup inuiaqatigiit tamakkiisuutillugit aningaasarsiortitsinerata ersarissarnissaa.

Aatsitassarsiornermi suliffissuaqarnermi aalisartut, piniartut, savaatillit, takornariartitsisartut allallu inuussutissarsiutit mianeralugit suli sulineq ingerlanneqarpoq – taamatullu pinngortitami kulturikkullu pingaartitagut mianerineqartussaallutik. Tamatuma saniatigut nalillit aatsitassarsiornermi suliffissuaqarnermit pilersinneqartut qanoq inuiaqatigiinnut ingerlatinneqartarnersut takutinnissaa ukkataraarput.

**Siunnerfik**

* Aatsitassarsiornermi suliffissuaqarnerup piujuartitsiviusumik inuiaqatigiinni ineriartortinnissaata qulakkeerneqarnissaa.

### Inuiaqatigiinni iluanaarutissat

Naalakkersuisut aatsitassanut suliassaqarfimmut tunngatillugu inuiaqatigiinni iluanaarutissanik misissueqqissaarnermik suliaqartitsipput (Ilanngussaq 2). Naatsorsukkat tunisassiat aatsitassarsiornermi suliffissuaqarnermi aammalu inuussutissarsiutini allani, aatsitassarsiornermi suliffissuaqarnermi pilersuisussanik sulisitsiviusartuni, pilersinneqartut nalinginut, tunngassuteqarput. Tamatuma saniatigut, inuiaqatigiit sinnerini aningaasarsiornerulernertut ilusilimmik, aatsitassarsiornermi suliffissuarni aammalu suliffissuarni allani pilersuisuusuni aningaasarsiornerulersitsinermi, iluanaarutit malittaasut nassuiarneqarput.

Aatsitassanik peqarfinnik annertuunik peqaraluartugut, aatsitassarsiornermi suliffissuaqarneq 2021-mi 316 mio. koruuninik, aningaasaqarnerup 1 %-ngajaannaanik, tunisassiorfiusimasoq, misissueqqissaarnermi takutinneqarpoq [[1]](#footnote-1). Aatsitassarsiornermi suliffissuaqarnerup nalinga, aatsitassarsiorluni suliffissuaqarnerpiami aammalu suliffissuarni allani pilersuisuusuni il.il. tunisassiornerup nalingatut naatsorsorneqartoq, 445 mio. koruuninut missingersorneqarpoq. Tassani Kalaallit Nunaanni suliffeqarfinni tunisassiornerup kiffartuussinerullu nalingi pineqarput.

Suliffissuaqarnermi ingerlatseqatigiiffinni 30-ngajanni tamakkiisumik suliffissaqartinneqartut 100-t missaanniipput. Tamanna suliffissaqartinneqartut tamarmiusut 0,4 %-iisa missaannik annertussuseqarpoq. Appasissumiinnera, suliffissuit annertuumik nunanit allaneersunik sulisoqartarnerat, eqqarsaatigalugu isigineqassaaq. Misissueqqissaarnermi aammattaaq missingersorneqarpoq, inuit 10-t aatsitassarsiornermi suliffissuaqarnermi sulisorineqalerneri tamaasa, inuk ataaseq inuussutissarsiutini allani, aatsitassarsiornermi suliffissuaqarnermut suliassanik suliarinnittartuni, sulisorineqalertarpoq.

Mingutsitsinngitsumik nukissiornermut allanngortitsinissaq aatsitassanik pisariaqartitsiviusoq, aatsitassanik Kalaallit Nunaata nunap sannaani tapersiinissamut periarfissaqarfigisaannik, annertoorujussuarmik ujartuilersitsivoq. Taamaalilluni aatsitassarsiornermi suliffissuaqarneq annertuninngorluni annertusiartornissamut aammalu aningaasaqarnerup, maannakkut aalisarnermit, takornariartitsisarnermit aammalu illuliornernik sanaartornernillu suliaqarnernit tunngaveqarnerusup, assigiinngisitaartinneqalernissaanut, iluaqutaanissamut tunngavissaqarpoq.

Aatsitassarsiorfinnik ingerlatsineq maannakkorpiaq killeqaraluartoq, aatsitassarsiornermi suliffissuaqarnermi aatsitassarsiorluni misissuinernik sanaartornernillu ingerlataqarneq pingaaruteqannginngitsumik suliaqarnernik malitseqarpoq. Aatsitassarsiorluni misissuinermi tammaarsimaarfinnik, inuiaqatigiit innaallagiamik pilersuinermut attaveqaasersuutaannit, pisiniarnissamut periarfissanut il.il. avinngarusimasumi inissisimasunik, ikkussuineq, ingerlatsineq piiaaqqittarnerlu inunnik agguaqatigiissillugu 60-it missaannik suliffissaqartitsiviuvoq[[2]](#footnote-2). Taakkua ilaatigut assartuussinermik, nerisaqartitsinermik, ingerlasussanik piareersaanermik, VVS-inik, sanasutut suliaqartunik, svejserinermik, qillerinernik suliaqarnernik, qaartiterinernik, maskiinanik atortunillu attartortitsinernik iluarsaassisarnernillu, eqqagassalerinermik, isumannaallisaanermik kiisalu ujarassiornerup, geofysik-ip avatangiisillu iluanni misissueqqissaarnernik siunnersortitullu suliaqarnernik, suliaqartinneqarput.

Aatsitassarsiornermi suliffissuaqarnermut taakkununngalu pilersuisuusunut tapiliullugu, aatsitassarsiorluni suliaqarnerit, inuussutissarsiutini aatsitassarsiornermi suliffissuaqarnermut attuumassuteqanngitsuni, malittaasunik sunniuteqartitsisarput. Malittaasumik sunniinerit, atuinerulernertut aningaasaliinerulernertullu ilusillit, aatsitassarsiornermi suliffissuaqarnermi taakkununngalu pilersuisuusuni aningaasarsiortitsinermik aallaaveqarput.

Aatsitassarsiornermi suliffissuaqarnermi aningaasaqarnikkut ingerlataqarnerit, inuit akileraarutaannit, ingerlatseqatigiiffiit akileraarutaannit pissarsianullu akileraarutinit kiisalu royalty-nit pisortat karsiinut isertitaqartitsisarput. Ingerlatseqatigiiffiit inuillu akileraarutaattut kiisalu royalty-tut ilusilinnik aatsitassarsiornermi suliffissuaqarnermi pisortat isertitaannik naatsorsuinissamut paasissutissanik nalunaarsukkanik tunngavissaqanngilaq, kisianni ilaannakortumik naatsorsuinerup takutippaa 2022-mi 20 mio. koruunit isertitarineqarsimasut.

### Aatsitassarsiorfiup atuuffissaani immikkoortuni tamaginni aningaasarsiortitsineq

Aatsitassarsiorfiup piffissami atuuffissaata immikkoortorpassuini tamat paasisaqartissavagut, tamannalu suli paasissutissiinissamut suliassatut pingaaruteqartutut isigaarput. Misissueqqaarnernit siullernit aatsitassarsiorfiup tunisassiulernissaata tungaanut aningaasarsiortitsinerup ilusaa allanngortarpoq, aammalu inuussutissarsiutit assigiinngitsut pisup ingerlanerani piffissani assigiinngitsuni akuutinneqartarput. Assersuutigalugu ingerlasussanik piareersaanermik, aatsitassarsiorluni misissuinermi tammaarsimaarfinni sullissinerniik aammalu inatsisilerinikkut aningaasaqarnikkullu siunnersuinernik, aatsitassarsiorluni misissuinerup immikkoortuani sivisuumi najukkani pilersuisuusut ikiuutilereertarput. Pilersuisuusut suliassai taakkua, suliffissaqartitsineq aammalu akileraarutinit isertitat inuiaqatigiinni tamaginni ersarissuutikkusuppagut. Inuiaqatigiinni suliniutit suliffissuit inuiaqatigiinnut iluaqutaasumik aningaasaliivigisartagaat, aamma ersarinnerusumik paasissutissiissutigerusuppagut.

Aatsitassarsiorfiup matuneqarnerani aatsitassarsiorfiup ingerlanera unittanngilaq. Innuttaasut matusereernerup kingorna pisut ingerlanerat pillugu paasissutissinneqassapput. Aatsitassarsiorfiup sumiiffiani ingerlatsiviusumi matusinermi alloriarnerit assigiinngitsut assersuutigalugu tassaapput pinngortitami sumiiffinnik iluarseeqqinneq, sumiiffiit sukisaarsaarnermut siunertanut ineriartortinneqarneri imaluunniit aatsitassarsiorfimmi attaveqaasersuutinik ingerlatanut allanut atuilerneq. Aatsitassarsiorfiup matunerata kingorna inuunermut takorluukkani innuttaasut akuutinniarpagut, aammalu pisut ingerlasarneri angusallu pillugit ersarinnerulersitsiniarluta.

Aatsitassarsiornermi suliffissuaqarneq pillugu pitsaanerusumik annertunerusumillu innuttaasunut paasissutissiisarnissaq ukkatariniarparput. Saffiugassat tunisassiani ulluinnarni avatangiiserisatsinni qanoq ilaatinneqartarnersut annertunerusumik paasisimalersinneqassaaq. Pingaartumik mingutsitsinngitsumut allanngoriartortitsinermi teknologiimilu takussaasut. Aamma ujarassiornerup teknologiillu akornanni suliassaqarfimmi meeqqat atuarfianni atuartut aallussitinnissaat ukkatariniarparput.

Ujarassiorit innuttaasut suliaqartillugit paasissutissiinermik suliniuteqarnermut sivisunerusumik ingerlanneqartumut assersuutissaavoq. Inuit nammineq kajumissutsiminnik ujaqqanik misissugassanik ujarassiuut nalilersugassaannik katersisarput nassiussisarlutillu. Ujarassiorit ukiuni 35-ni atuussimavoq, aammalu ukiut ingerlaneranni nunarput tamakkerlugu innuttaasut hunnorujulikkaat ujaqqanik misissugassanik nalilersorneqartussanngorlugit nassiussisarsimapput. Piffissami periusissiap atuuffissaani pisussami pingaartumik kinguaariit inuusuttortaasa angunissaat ukkatarineqarpoq. Meeqqat atuarfianni ilinniarnertuunngorniarfinnilu atuaqatigiinnut attaveqaqatigiinneq sammitinneqarpoq, taakkua – assersuutigalugu atuartut ulluinnarni saffiugassanik atuinerannik paasissutissiisarneq pillugu unammisitsinertigut - suliaqartinneqassallutik.

ASSEQ

Ujarassiorit meeqqat atuarfianni atuartunik unammisitsineranit meeqqat ajugaasut assingat aammalu unammisitsinerup nassuiarneqarnera.

Ilusiliaq 3: 2024-mi Ujarassiorit unammisitsinermi meeqqat ajugaasut assingat.

**Suliniutissat aalajangersimasut**

* 1. Aatsitassarsiornermi suliffissuaqarnermut isummertarnerit pillugit innuttaasuni misissuinernik minnerpaamik marlunnik ingerlatsinissaq.
	2. Aatsitassanut suliassaqarfimmi paasissutissiisarnerup ukkatarineqarnera, ilanngullugit ilinniartitaanermut suliffissanullu periarfissat, aammalu aatsitassanut suliassaqarfik aamma aatsitassat inuiaqatigiinni aningaasarsiortitsinerat pillugu innuttaasut oqaloqatiginerunissaat.
	3. Paasititsiniaanikkut aatsitassarsiornermi suliffissuaqarnerup mingutsitsinngitsumut allanngoriartortinnissaanut iluaqutaanerisa erseqqissarneqarnissaa.

### Silap pissusaa avatangiisillu

Silap pissusaa avatangiisillu eqqartoraangatsigu aatsitassat oqaluuserinissaat avaqqunneqarsinnaasanngilaq. Aatsitassat mingutsitsinngitsumut allanngoriartortitsinermut nunarsuarmi pisariaqartinneqartut Paris-imi isumaqatigiissummi piumasarineqarput. Assersuutigalugu biilinik innaallagiatortunik tunisassiornermi nunarsuarmi annertusiartuinnartumi batteriinut aammalu anorisaatini kajungerisanut, aatsitassat Kalaallit Nunaanni nunap iluaniittut pinngitsoorneqarsinnaanngillat, kisianni aatsitassat piujuartitsiviusumik piiarneqarnissaat pingaaruteqarpoq, tassami erngup nukinganik imaluunniit allamik mingutsitsinngitsumik nukissioriaatsimik atugassaqannginnermi, aatsitassarsiorfinnik amerlanerusunik pilersitsineq Kalaallit Nunaata CO2-nik aniatitsineranut malunnaatilimmik pisooqataavoq. Aatsitassarsiorfiit avinngarusimasumi inissisimaneranni, taakkua erngup nukinganut pioreersumut, tamanit atorneqarsinnaasumut, attavilernissaat amerlanertigut ajornartarpoq, aammalu aatsitassarsiorfinnut ataasiakkaanut aaqqiissutissanik pilersitsinissaq akisuujusinnaalluni. Taamaattumik suliffissuit suleqatigalugit suliniutit, attaveqaasersuutit nukissiornermi eqqortut, soorlu erngup nukinga aamma anorip nukinga, iluanni arlalinnik mingutsitsinngitsunik aaqqiissutissanik suliaqarnissamik orniginartunngortitsisussat ajornarunnaarsitsisussallu, sulissutiginiarpagut.

Aatsitassanik Suliassaqarfinnik Avatangiisinut Aqutsisoqarfik oqartussaavoq, aatsitassanut tunngasunik suliaqarnernut atatillugu avatangiisinut, pinngortitamut silallu pissusaanut tunngasunut maleruagassiisartoq. Aatsitassanut allaffissornikkut aqutsisut (Inuussutissarsiornermut, Niuernermut, Aatsitassanut, Inatsit Atuutsinneqarnerannut Naligiissitaanermullu Naalakkersuisoqarfik aamma Aatsitassanut Ikummatissanullu Aqutsisoqarfik), suliffissuaqarnerup iluani avatangiisinut malitassat naammassineqarnissaat pillugu Aatsitassanik Suliassaqarfinnik Avatangiisinut Aqutsisoqarfik qanimut suleqatigaat. Aatsitassarsiornermi suliffissuaqarnermut avatangiisinut maleruagassat, suliffissuarnut allanut maleruagassat assiginngilaat – arlalippassuartigut piumasaqaatit sukannernerupput. Aatsitassarsiornermi suliffissuaqarneq, avatangiisinut suliassaqarfimmi suliffissuaqarnermut maligassiuisuuvoq, tamannalu annertunerusumik paasinarsisinneqassaaq.

Aatsitassarsiornermi suliffissuit piujuartitsisumik pissusilersornissamut kajumissuseqalersissavagut. Suliffissuaqarnertut allatuulli, aatsitassarsiornermi suliffissuaqarnermi avatangiisini inooqatigiinnermilu tunngavissat kiisalu suliffeqarfiit pissusilersortarnerat (ESG - Environmental, Social and Governance) ukkatarineqarput. Ingerlatseqatigiiffiit tamanna iluaqutissartaqartutut isigaat, tassami tamanna annertunerusumik unammilleqatigiinnermi tunngavissaassammat, peqatigisaanillu piujuartussamik aningaasaqarnikkut siuariartortitsinissamut aqqutissiuussisuulluni. Pingaartumik aningaasarsiortitsinissaq eqqarsaatigalugu, aammalu inuiaqatigiinni kalaallini immikkoortuni arlalinniittut – inuit ataasiakkaat, kattuffiit, ingerlatseqatigiiffiit allallu soqutiginnittut - qanimut oqaloqatigalugit. Aatsitassarsiornermi suliffissuit qanimut oqaloqatiginerisigut ESG-imut suliassaqarfik ukkatarinerulersissinnaavarput.

**Suliniutissat aalajangersimasut**

* 1. Avatangiisini inooqatigiinnermilu tunngavissanut kiisalu suliffeqarfiit pissusilersortarnerannut tunngatillugu (ESG-nut suliassaqarfik) aatsitassarsiornermi suliffissuarnik oqaloqateqarneq.
	2. Suliniutinik, ataavartumik nukissiuutinik atuinermi suliffissuarnut pitsaanerusunik atugassaqartitsilersinnaasunik, suliaqarneq aallartitsinerlu.
	3. Ilisimatusarfinnik Issittup aamma ataavartumik nukissiornerup, assersuutigalugu erngup nukinganik seqernullu nukinganik, iluani misilittagalinnik suleqateqarnerulernissaq.





### Ilinniartitaaneq sulisussallu

Aatsitassarsiorluni misissuinermi aatsitassarsiorfinnillu suliffissuaqarnermut sulisussanik pilersuisinnaassuseqaannarnissarput pisariaqartinneqarpoq, assersuutigalugu KTI Sisimiuni Aatsitassalerinermut Ilinniarfik aqqutigalugu. Naalakkersuisut KTI Aatsitassalerinermut Ilinniarfiup suleqatigilluarnera, aammalu aatsitassarsiornermi suliffissuit ilinniartitaanermi pisariaqartitsineq attuumassuteqartoq pillugu oqaloqatigisarneri, ingerlatiinnarpaat.

Kinguaariit aqqutigalugit pinngortitamut ilisimaarinnilluarnermik ineriartortitsisimavugut, taamaalilluta inuunermik attatiinnaaneq ilinniarsimallutigu. Piniarnermik aalisarnermillu inuussutiissarsiutinit qimagunnermi ilisimasat piginnaanerillu taakku annaaneqarsinnaapput. Ilinniarneq ilisimasanillu nutaanik ineriartortitsineq tunngaviusumik piginnaasatta ineriartorneratut isigaarput. Kulturitta tunngavigivaa pissutsinut nutaanut naleqqussarneq nutaanillu ilinniarneq.

Aatsitassarsiornermi suliffissuaqarnerup iluani ilinniarnissap soqutigineqarnerulernissaa Naalakkersuisut sulissutigaat. Sulisussat piukkunnartut suiaassutsitigullu assigiinngisitaartut pilerilersinnissaannut pitsaasumik isigineqarnissaq suliffissuit pisariaqartippaat. Tamanna inuiaqatigiinni inissisimatitsinermik nukittorsaaqataavoq, aammalu suiaassutsit assiginngisitaarnerat ataatsimut isigalugu suliassaqarfippassuit iluanni aalajaatsunngortitsivoq.

**Suliniutissat aalajangersimasut**

* 1. Aatsitassarsiornermi suliffissuaqarnermi ilinniartitaanermut sullivissanullu periarfissat pillugit paasititsiniaanerup inuusuttunut sammitinneqartup aallartinneqarnissaa.

### Suliffissuaqarneq suiaassutsini assigiinngisitaartitsiviusoq

Aatsitassarsiornermi suliffissuaqarnermi naligiissitaaneq suliffissuarnut aammalu inuiaqatigiinni inuiaqatigiit aningaasaqarnerannut tunngasuni pitsaasumik sunniisinnaavoq. Suliffissuaqarnermi suiaassutsinik assigiinngisitaartitsineq nutaaliornermik, assigiinngitsunik piginnaasaqartunik atorluaanermik siuarsaasinnaavoq, aammalu pikkoriffillit amerlanerusut pilerilersinneqarsinnaallutik. Taamaaliornermi suliffissuit inuiaqatigiinnut aningaasarsiortitsinerulersinnaapput. Suiaassuseq apeqqutaatinnagu inuiaqatigiinni suliaqarnissamut naligiinnik periarfissaqarneq, assersuutigalugu suliffeqalernissamut naligiimmik periarfissaqarnikkut, aatsitassarsiorfimmik ingerlatsinerup inuiaqatigiinni akuersaarneqarneranut pitsaasumik aamma sunniuteqarsinnaavoq (*social license to operate*). Tamanna aatsitassarsiornermi suliassaqarfiup aamma najukkani inuiaqatigiit akornanni pitsaasunik atassuteqaqatigiilersitsisinnaavoq.

Assigiinngisitaartumik suiaassutsinik ataatsimuulersitsinerup paasinniffiginerulernera, aammalu aatsitassarsiorfissanut atatillugu suiaassutsinut sunniinerit, taamaalillutik aatsitassarsiornermi suliffissuit ingerlatsinerminni angusaannut siunnerfiinullu pitsaasumik iluaqutaasinnaapput. Inuiaqatigiinni arnat angutillu naligiimmik periarfissaqarnissaat, suiaassutsinik misissueqqissaarnerit, piffissap periusissiap atuuffissaata iluani ineriartortinneqartussatut kissaatigineqartut aqqutigalugit suiaassutsinik akuliutsitsinerup iluani Naalakkersuisut suliniutaannut tunngavissiisussaavoq.

**Suliniutissat aalajangersimasut**

* 1. Aatsitassarsiornermi suliffissuaqarnermi suiaassutsinut misissueqqissaarnernik aamma suiaassutsit agguarsimanerannut naatsorsueqqissaarnernik aallaaviusussanik suliaqarneq.
	2. Suliffeqarnerup suiaassutsinut agguarsimasup akiornissaa siunertaralugu aatsitassarsiornermi suliffissuaqarnermi sullivinnut naligiissitaanerup paasititsiniutiginerata ingerlanneqarnera.
	3. Aatsitassarsiornermi suliffissuarnut naligiissitaanermut ilitsersuutinik, ingerlatseqatigiiffiit ingerlatseqatigiiffiup suliassaqarfiisa immikkoortuini tamaginni suiaassutsinik tamaginnik akuliutsitsinerulersinnaanersut, erseqqissaasunik, suliaqarneq.

### Digitalimik najuunnissaq

Digitalimik naapittarfinni suli ersarissuusussaavugut, aamma inuit akornanni attaveqatigiittarfinni. Aatsitassanut allaffissornikkut aqutsisut nittartagaq govmin.gl, suliffissuarnut paasissutissanut, aatsitassarsiorluni misissuinermut aatsitassarsiorfinnullu attuumassutilinnut, suli atorpaat. Siunissami govmin.gl aamma ilisimasaqarnerulernermut paasissutissanullu innuttaasunut sammititanut atorneqassasoq naatsorsuutigineqarpoq, soorlu assersuutigalugu qaqqat sisoortarnerannut suliassaqarfiup iluani tamanna maannakkut takuneqarsinnaalereersoq. Inuit akornanni attaveqatigiittarfiit ornigulluni suliaqarneq siumullu ingerlasut, aammalu nunap sannaata inuiaqatigiillu akornanni attuumassuteqarfiusut iluanni pisut pingaarutillit allat pillugit oqaluttuassat nuannersut siaruarternissaannut atorneqarput.

**Suliniutissat aalajangersimasut**

* 1. Aatsitassanut suliassaqarfimmut paasissutissiisarnermut nittarsaassisarnermullu periusissiamik nutaamik suliaqarneq atuutsitsilernerlu.

Ilusiliaq 4: Nakkutilliineq.

PISSUSIVIUSUT

Aatsitassarsiorfimmi ingerlanneqartumi nakkutilliinermit assilisaq + taassuma oqaasertassai

|  |  |  |  |  |  |
| --- | --- | --- | --- | --- | --- |
| Et billede, der indeholder tekst, design, logo, rødAutomatisk genereret beskrivelse | Et billede, der indeholder tekst, Font/skrifttype, logo, skærmbilledeAutomatisk genereret beskrivelse | Et billede, der indeholder tekst, Font/skrifttype, gul, logoAutomatisk genereret beskrivelse | Et billede, der indeholder design, tekstAutomatisk genereret beskrivelse |  |  |
|  |  |  |  |  |  |
|  |  |  |  |  |  |

## Ukkatarineqartussaq 2: Aningaasaliinissamut sinaakkutissat orniginartut

Aatsitassarsiornermi suliffissuaqarneq ineriartorteqqinneqassaaq aammalu inuiaqatigiit aningaasaqarnerannut annertunerusumik tapersiissalluni. Aatsitassanut allaffissornikkut aqutsisut unammilligassat periarfissallu pillugit suli aatsitassarsiornermi suliffissuit oqaloqatigaat. Aatsitassanut suliassaqarfiup akisussaaffigilerlugu tiguneqarneraniit ukiut 15-it qaangiunneranni suliniuteqarnerit aallartinneqarsimasut killiffissiornissaannut piffissanngorpoq. Politikkikkut suliniuteqarnerit suut iluatsissimanersut aammalu suliffissuarnut orniginartunik sinaakkutissiinissamut suut nutaat pisariaqarnersut, qiviassallugit pingaaruteqarpoq. Aatsitassarsiorluni misissuinermut piiaanermullu suliniuteqarnerit kiisalu najukkani aatsitassanut tunngasunik suliaqarnerit tassani takuneqarsinnaapput. Najukkani aatsitassanut tunngasunik suliaqarnerit pillugit inatsit nutaaq, annikitsumik aatsitassarsiornissamut suliassaqarfimmi nukittorsaassasoq, naatsorsuutigineqarpoq, aammalu piffissap periusissiap atuuffissaata ingerlanerani sunniutaasussatut naatsorsuutigineqartut malinnaaffigeqqissaarneqassapput.

**Siunnerfik**

* Piujuartitsineq, aningaasaqarnikkut siuariartorneq, siuarsarpagut.

### Aningaasaliinerit

Kalaallit Nunaat annertoorujussuarnik aatsitassaqarnissaanut periarfissaqarpoq, kisianni aamma aningaasaliinissamut periarfissanik siuarsaanissaq pisariaqartinneqarluni. Piffissami periusissiap atuuffissaani matumani, ilaatigut nunani tamalaani suleqatigisartakkagut akuutillugit, aatsitassarsiornermi suliffissuit aamma aningaasaliinermut aningaasaateqarfiit akornanni ataatsimiinnissanut aqqutissiuussinikkut, aningaasaliiumalersitsinissamut suliniutinullu aningaasalersuinernik siuarsaanissamut, suliniutissat aallartinneqassapput. Annikitsumik aatsitassarsiornermut suliassaqarfik akuersissummik allagartaliisarnermut aaqqissuussinermik tapertaqartinneqassaaq. Aaqqissuussineq annikitsumik aatsitassarsiornissamut pisinnaatitsissummik pigisaqartunut, aatsitassanik tuniniaaqqittartunut, naleqarnerulersitsissasoq naatsorsuutigineqarpoq. Akuersissummik allagartaliisarnermut aaqqissuussineq, naalakkersuisoqarfinni suliassaqarfiit akimorlugit kalaallit tunisassiaasa arlallit iluanni atuutsinniarneqassaaq. Annikitsumik aatsitassarsiornermut suliassaqarfimmi akuersissummik allagartaliineq, aatsitassanut imaluunniit ujaqqanut pinnersaasiassanut ataasiakkaanut, paasissutissat soorlu assersuutigalugu sumi nassaarineqarsimanersoq aammalu aatsitassap nassuiaatai, erseqqissumik allassimatillugit, malittaatinneqassasoq naatsorsuutigineqarpoq. Akuersissummik allagartaliinissaq pillugu qinnuteqarnermi aamma nassaarineqartut ataasiakkaat assilinerat malittaatinneqartassaaq.

PISSUSIVIUSUT

Aatsitassarsiorfimmit ingerlatsiviusumit assilisaq

Ilusiliaq 5: Aatsitassarsiorfimmi ingerlanneqartumi assilisaq.

Peqatigisaanik ilaatigut toqqaannartumik nittarsaassineq atorlugu aammalu nunani tamalaani nuisitsinerni peqataanertigut, ingerlatseqatigiiffinnik nutaanik suli pilerilersitsiniartassaagut. Siunissami Canadami nittarsaassivimmi PDAC-mi peqataanissaq aammalu ilaatigut aatsitassarsiorfiutileqatigiiffinnik aningaasaatilissuarnut sammisumik toqqaannartumik nittarsaassisarnerup, 2023-mi aallartinneqartup ingerlatiinnarnissaa, pingaartissavagut.

**Suliniutissat aalajangersimasut**

* 1. Aatsitassanut nittarsaassivimmi Prospectors & Developers Association of Canada Convention (PDAC) nittarsaassisarnerup ingerlaannarnissaa, kiisalu ingerlatseqatigiiffinnut immikkuullarissunut toqqaannartumik nittarsaassisarneq.
	2. Kalaallit Nunaanni akileraarutinut royalty-nullu ilusilianik ingerlaavartumik nalilersuisarnerit, nunanut allanut sanilliussilluni misissueqqissaarnerit ilanngullugit.
	3. Inatsisit aningaasaliisarnernullu piumasaqaatit pillugit akuersissutilinnut ilisimatitsisarnerit annertusineqassapput.
	4. Aningaasaliinernut aningaasaateqarfiit aamma aatsitassarsiornermi suliffissuit akornanni ataatsimiittarnissanut ingerlaavartumik aqqutissiuussisarneq.
	5. Aatsitassat ataasiakkaat nassaarineqartut naleqarnerulersinnissaat siunertaralugu annikitsumik aatsitassarsiornermut suliassaqarfimmi pisinnaatitsissummik pigisaqartunut akuersissummik allagartaliisarnermut aaqqissuussinermik ineriartortitsineq.

Ilusiliaq 6: Aatsitassarsiornermi suliffissuaqarnermi aningaasaliissutaasut agguarsimanerannut ammalortunngorlugu diagrami.

ILLUSTRATION

### Akuersissutit piumasaqaatillu

Nunatsinni sulianik ingerlataqarnerit ingerlaannarnissaat, ingerlatseqatigiiffiit aatsitassarsiorluni misissuinermik suliaqartut sumiiffinni akuersissuteqarfiusuni aatsitassarsiorlutik misissuinissamut pisussaaffilernerisigut, qulakkiissavarput. Nunami sumiiffinni sumiiffinnut nutaanut ingerlatseqatigiiffiit pilerilersinnissaat sulissutigissavarput, aammalu suliassani siumut ingerlatitsinissaq ukkatarissavarput.

Pinngortitami isumalluutinik piujuartitsiviusumik sunniuteqarluartumillu aqutsineq, Naalakkersuisoqarfiit suliassaqarfii akimorlugit pitsaanerusumik atassusiisarnikkut, qulakkiissavarput. Inatsisit aamma akuersissutinut atugassarititaasut aalajaatsut paasiuminartullu peqqinnartumik suliffissuaqarnermut tunngavissaliissapput. Nunat uagutsinnut sanilliuttakkagut ingerlaavartumik qiviartassavagut, aammalu unammillersinnaassuseqarnerput nalilersortassavarput.

**Suliniutissat aalajangersimasut**

* 1. Nunani tamalaani akileraartarnermut isumaqatigiissutit, suliffissuarnut tunngavissiisinnaasut, sulissutigineqarnerat.
	2. Suliffissuit akornanni sunneeqatigiittarnerup tunngavissinnissaanut, ilaatigullu assartuussinerup internet-ikkullu attaveqaqatigiinnerup iluanni attaveqaasersuutit nukittorsarniarlugit, pisortani oqartussat akornanni suliassaalertartut suleqatigiissutiginerulernissaat.

ASSEQ

Ujarassiuut sulisut imaluunniit nakkutilliisut asimi assilineqarnerat

Ilusiliaq 7: Ujarassiuut asimi sulisut

### Allaffissorneq suliassanillu suliarinninneq

Akuersissutinut suleriaatsit pitsanngorsarneqassapput. Siunnerfigineqarpoq qinnuteqarnerup ingerlasarnera, tamatumalu kingorna suliassanik suliarinnittarneq, eqaannerulersinneqassasut. Assersuutigalugu digitalinngorsaanerunertigut suliat ingerlasarnerisa pisariinnerunissaat, ersarinnerunissaat sukkanerunissaallu sulissutigineqassapput. Suliffissuarnut ilitsersuutinik, aammalu assersuutigalugu Inuiaqatigiinni piujuaannartitsisumik ingerlatsinissamut nalilersuinermut (VSB) kiisalu paasissutissanik nalunaarsukkanik nalunaarusiorneqartussanut malitassat nassuiaassutaannik, pitsanngorsaanissaq suli sulissutigaarput.

Piffissami asimi suliaqarfiusartumi Nuup avataani ornigulluni najuuttarneq oqartussat suliarinninneranni sunniuteqarnerulersitsisinnaassanersoq misissussavarput aammalu pingaartumik annikitsumik aatsitassarsiornissamut pisinnaatitsissummik pigisaqartunut sullissinerput pitsaanerulersissallutigu. Kalaallit Nunaata kujataani, aatsitassanut tunngasunik amerlasuunik suliaqarfiusumi, nammineq najuulluni suliniummik misileraataasussamik pilersitsisoqassaaq.

**Suliniutissat aalajangersimasut**

* 1. Allaffissornermi sulianik ingerlatitsinerit digitalinngortinneqarnerusarnissaat, ilanngullugit qinnuteqaatinut sulianik ingerlatitsinerit.
	2. Suliassanik suliarinnittarnerup eqaannerulersinneqarnissaa siunertaralugu akuersissutinut suleriaatsinik, atugassarititaasunik nalinginnaasunik il.il nutarterineq.
	3. Aatsitassanut Ikummatissanullu Aqutsisoqarfiup piffissami asimi suliaqarfiusartumi Kalaallit Nunaata kujataani ornigulluni najuunneratigut misileraataasumik suliniummik ingerlatsineq.

### Aaqqissuussaanerup ilusiligaanera

Maannakkut aaqqissuussaanerup ilusiligaanera ingerlaavartumik nalilersorneqartassaaq aammalu suliassat Aatsitassanut allaffissornikkut aqutsisut suliarisassaasa tunngavissinnissaannut tunngatillugu pitsaanerulersinneqassalluni. Inuussutissarsiornermut, Niuernermut, Aatsitassanut, Inatsit Atuutsinneqarnerannut Naligiissitaanermullu Naalakkersuisoqarfik immikkoortortaqarpoq Naalakkersuisoqarfimmi allaffissornermi suliassanik isumaginnittuusunik. Taamaattoq Naalakkersuisoqarfik aamma nittarsaassinermik ilisimatusarnermillu ingerlatsisarpoq, aammalu nunap sannaanut ilisimatuussutsikkut paasissutissaasivittut atorneqarluni. Naalakkersuisoqarfiup ataani Aatsitassanut Ikummatissanullu Aqutsisoqarfiup akuersissutit aamma akuersissuteqarnerit allaffissornikkut aquppai aammalu Aatsitassanut ikummatissanullu inatsit naapertorlugu nakkutilliisarluni.

Aaqqissuussaanermi maannakkut atuuttumi, avatangiisinut apeqqutit pillugit aalajangiinerit, akuersissutinik nittarsaassinermillu ingerlataqarnernik akuersissuteqartarnernit immikkoortisimaneqarnissaannut tunngatillugu, naalakkersuinermut attuumassuteqannginnissap isumaginissaa pillugu politikkikkut anguniakkat arlaatigut tunngavissinneqarput. Taamatuttaaq inatsisini aalajangiinerit Aqutsisoqarfinni ingerlanneqartut, taakkua naammagittaalliuutigineqarsinnaanerat Naalakkersuisunut/Naalakkersuisoqarfimmut ingerlatinneqartussaatillugit, naammagittaalliuutigisinnaanissaannut periarfissanik annertunerusunik inatsisiniititsisoqarpoq. Pissutsit taakkua aaqqiissutissanut allanut nalilersorneqassapput, tassani aaqqissuussaanerup patajaatsuunissaa aammalu sulisoqarnermut, aningaasaqarnermut suliassanullu tunngatillugu sunniivigeqatigiisitsinissaq sillimaffigineqassalluni.

Naalakkersuisoqarfimmi Ujarassiornermut Immikkoortortaqarfik nunap sannaanut tunngasutigut siunnersuisarpoq aammalu nunap sannaanut suliniutinik ingerlatsinermut atatillugu ilisimatusarnermik ingerlatsisarluni, assersuutigalugu aatsitassanut nunap assiliorneq, CCS aamma qaqqani sisoorfiusinnaasut, kisianni pitsaasumik tigussaasunik atortorissaarutinik atugassaqaratik. Immikkoortortaqarfik ineriartorpoq, aammalu immikkoortortaqarfiup suliassai, nunap sannaanut ilisimatuussutsikkut ilisimatusarfinnit nalinginnaasumik suliarineqartartunut, annertuumik assingupput. Immikkoortortaqarfiup ilisimatusarnermut immikkoortortatut immikkoortutut allamut aaqqissuussaanikkullu inissinneqarnerani, Ujarassiornermut Immikkoortortaqarfiup siunissami aatsitassarsiornermi suliffissuaqarnermut iluaqutaasumik, suliniutinut ilisimatusarnermullu attuumassutilinnik suliaqarnissamut periarfissaqarnerulernissaa, Naalakkersuisut naatsorsuutigaat. Tamanna suliffissuarnik sullissinissamut tunngatillugu ineriartortitsinissamut periarfissaqarnerulertussaavoq, assersuutigalugu nunap sannaani ilisimatuussutsikkut qarasaasiatigut paasissutissaasivimmik ineriartortitsinermut aammalu qillerummit qaqitanut toqqorsivimmik nutaamik pilersitsinermut atatillugu. Aammattaaq immikkoortortaqarfik ilisimatusarnermut immikkoortortatut pissusiviusuni inissisimalissappat, ilisimatusarnermut aningaasassarsisinnaanerup ajornannginnerulernissaa naatsorsuutigineqarpoq.

**Suliniutissat aalajangersimasut**

* 1. Aatsitassanut ikummatissanullu allaffissornikkut aqutsisut (Naalakkersuisoqarfik aamma Aqutsisoqarfik) aaqqissuussaanerisa nutaamik ilusilerneqarnerinik atuutsitsilerneq.

### Najukkani inissisimatitsineq

Aatsitassarsiorfimmik pilersitsisoqarnerani, najukkami inuiaqatigiinni pitsaasumik ineriartortitsinerup nukittorsarneqarnissaa siunertaralugu, aatsitassarsiorfiutileqatigiiffiup, kommunip aamma Naalakkersuisut akornanni suleqatigiinnissamut isumaqatigiissuteqartoqareertarpoq, IBA-mut isumaqatigiissutinik taagorneqartunik (Impact Benefit Agreement). Taamaattoq suliap ingerlasarnera pitsaanerpaamik ingerlasanngilaq, aammalu ullumikkutut itsillugu allaffissornikkut oqimaatsuulluni. Isumaqatigiissutit atugassarititaasunik pitsaassusilerneqarsinnaanngitsunik imaqarput, tamatumalu suliniutissat suut aalajangersimasut aallartinneqassanersut, ingerlatseqatigiiffinnut innuttaasunullu takujuminaatsittarpaa. Taamatuttaaq pilersuisorineqartunut, isumaqatigiissutit pillugit ingerlatseqatigiiffinniit sioqqutsisumik siunertanut nalunaaruteqartoqartinnagu, tunisassianut allattuiffimminnik annertusititsinissaq piffissatigut aningaasaqarnikkullu ajornakusoortarpoq. Piffissami periusissiap atuuffissaani IBA-nut isumaqatigiissutini unammilligassat erseqqinnerusumik misissussavagut, aammalu kommunit aamma aatsitassarsiornermi suliffissuit najoqqutassamut tunuliaqutaasut, peqatigalugit nalilersoqqissallutigu. Siunnerfigaarput IBA-nut isumaqatigiissutinik pisariitsunik paasiuminartunillu pilersitsinissaq, atugassarititaasut tamarmik piukkunneqalersinnaallutik, peqatigisaanillu Inuiaqatigiinni Piujuaannartitsisumik Ingerlatsinermik Nalilersuineq (VSB) tunaartarineqarluni. Nunatta nunaminertaa amerlanertigut suliffissuarnit arlalinnik ornigineqartarpoq, tamannalu soqutigisaq akornanni qalleraatsitsilersinnaavoq. Naalakkersuisoqarfiit akimorlugit qaninnerusumik suleqatigiinnissaq, aammalu nunaminertanit atuinermut nunap assiliornissaq, Naalakkersuisut sulissutigaat. Assersuutigalugu ataatsimoorluni naapittarfissamik pilersitsinissaq sulissutigineqarpoq, tassani Naalakkersuisoqarfiit akimorlugit akuersissutit tamarmik takuneqarsinnaassallutik. Suliffissuit akornanni sunneeqatigiissitsisinnaanerit erseqqinnerusumik misissorneqassapput.

**Suliniutissat aalajangersimasut**

* 1. Atugassarititaasut tamarmik piukkunnartuusinnaallutik, peqatigisaanillu VSB najoqqutarineqarsinnaalluni, pisariitsunik paasiuminartunillu IBA-mut isumaqatigiissuteqarnissaq siunnerfigalugu, IBA-nut isumaqatigiissutit nalilersoqqinneqarneranni inuiaqatigiinni piujuartitsisumik ingerlatsinissap nukittorsarnissaa.
	2. Sunniuteqarluartumik piujuartussamillu tunisassiornermik tunisassianillu pilersitsinissaq, taamaalillunilu avatangiisini sunniinerup annikillisinnissaa siunertaralugu, aatsitassanut suliassaqarfimmi kaaviiaartumik aningaasaqarnermik erseqqissaaneq, ilanngullugu suliniuteqarfiusussanik pisariaqartunik naliliineq.
	3. Pisortat suliassaqarfiisa, aatsitassarsiornermik suliaqartut, pilersuisuusut aamma/imaluunniit tamat akornanni ataatsimeeqatigiinnissanut ingerlaavartumik aqqutissiuussisarneq.

Ilusiliaq 8: Aatsitassarsiorfimmi ingerlanneqartumi assilisaq, XX.

ASSEQ

 Aatsitassarsiorfimmik ingerlatsinermi assilisaq

## Ukkatarineqartussaq 3: Aatsitassat mingutsitsinngitsumut allanngoriartortitsinermut atorneqartussat

Nunarsuarmi silap pissusaanut anguniakkat piviusunngortinnissaannut sapinngisamik annertunerpaamik taperseeqataanissaq akisussaaffigaarput. Taamaattumik tunngaviusumik ilisimatusarneq pisortanit aningaasalersorneqartoq, suliassaqarfinnut aatsitassanut pisariaqartinneqarlutik pingaarutilinnut periarfissaqarfiusunut imaluunniit ilisimatusarnermut allatut mingutsitsinngitsumut allanngoriartortitsinermut tapertaasussanut, annertunerusumik sammitinneqalerpoq.

**Siunnerfik**

* Iliuuseqarnissamut piujuartitsiviusumillu ineriartortitsinissamut suleqateqarnerit nukittorsarnissaat.

### Aatsitassat pisariaqartinneqarlutik pingaarutillit

Aatsitassanut niuerfik nunani tamalaani, politikkikkut ukkatarineqariartuinnarpoq. Nunat suliffissuaqarfiusut arlallit aatsitassanut aningaasarsiorfiit – taamaalillutillu ikkussugassanik sanaartornerit pilersuinerillu aammalu tunisassiat naammassineqartut - nakkutigineqarnerannut ernumassuteqarput. Aatsitassanik, ikkussugassatut sanaanik naammassillugillu tunisassianik pilersuineq nunat aningaasaqarnerannut, teknologiikkut ineriartornermut aammalu periusissatigut anguniagaannut, soorlu mingutsitsinngitsumut allanngoriartortitsinerup angunissaanut, pingaaruteqarpoq.

Mingutsitsinngitsumut allanngoriartortitsinermut teknologiinik sanaartornissamut, teknologiinit ikummatissiassanit aallaaveqartunit allaanerusunik, taakkua taartissaannik aatsitassanik amerlanerusunik pisariaqartitsisoqarpoq, assersuutigalugu kanngussaat, koboltit, aamma aatsitassat qaqutigoortut saffiugassartai.

Aatsitassat pisariaqartinneqarlutik pingaarutillit aamma isumannaallisaanermut politikkimut pingaaruteqarput. Pilersuinerup isumannaatsuuneranut navianartorsiortitsisoqarnera, nunat aningaasaqarnerannut illersornissamullu suliffissuaqarnerannut pingaaruteqarsinnaavoq. Aatsitassat pisariaqartinneqarlutik pingaarutillit aamma EU-mi nukissiap ataavartup annertusarneqarneranut pingaaruteqarput, nunanit EU-p avataaniittunit ikummatissiassanik EU-mi eqqussuinermik pinngitsuuisinnaannginnermik annikillisitsisussaallutik, [[3]](#endnote-1) aammalu 2050-mi silap pissusaanut sunniinnginnissap angunissaanut Europamik anguniakkamut iluaqutaasussaallutik.

Aatsitassat pisariaqartinneqarlutik pingaarutillit nunani tamalaani ukkatarineqaraluttuinnarnerat Naalakkersuisut aatsitassanut suliassaqarfimmi nunani tamalaani suleqateqarnerannut aallaaviuvoq. Kalaallit nunaanni peqarfiit arlaqarput, aatsitassanik pisariaqartinneqarlutik pingaarutilinnik akoqartut, aningaasaliisartullu immikkut soqutiginartitaat.

2019-imi Naalakkersuisut USA-mut isumaqatigiissummut tunngaviusussamik isumaqatigiissuteqarput, aammalu aatsitassanut suliassaqarfiup ineriartortinneqarnissaa pillugu ukiuni arlalinni USA suleqatigisimallugu. Suleqatigiinnermi ilaatigut nunap sannaanut paasissutissat nalunaarsukkat, nittarsaassisarneq aammalu killissaliussanut piumasaqaatinik aalajangersaanissaq ukkataralugit suliniutit ilaatinneqarsimapput.

2023-mi Naalakkersuisut aatsitassanut aningaasarsiorfiit piujuartitsiviusut ineriartortinneqarnissaat pillugu EU-mut periusissatigut suleqateqalerput. Naalakkersuisut aamma EU-p tamatuma kingorna suliniutinut arlalinnut ingerlanissaannut pilersaarut aallartippaat. Suliniutit ilaatigut suliaqartuusut ataatsimoortilernerisigut aammalu Kalaallit Nunaanni aatsitassat pisariaqartinneqarlutik pingaarutillit aammalu piujuartitsinerup ukkatarineqarnera pillugit paasissutissiisarnikkut, EU-miit aningaasaliinernut tunngavissaliissapput.

2024-mi Kalaallit Nunaat *Mineral Security Partnership* (MSP) *Forum-imi*, nunat aatsitassanik avammut nioqquteqartartut eqqussuisartullu akornanni arlaliullutik suleqatigiiffianni, ilaasortanngorpoq. Ilaatigut MSP Forum-imi, ilaatigut aningaasalersuutissarsinissamut ingerlatseqatigiiffinnut ikiuussinnaasumi, aatsitassarsiorfissat pilerisaarutiginerannut, suleqatigiinneq atorniarparput.

NUNAP

ASSINGA

Kalaallit Nunaanni aatsitassanik pisariaqartinneqarlutik pingaarutilinnik, EU-p allattuiffianiittunik, peqarfinnut nunap assinga. Naatsumik nassuiaat.

*Ilusiliaq 9: Aatsitassat pisariaqartinneqartut nunatsinneersut EU-p allattorsimaffianiittut*

pillugu EU-mut periusissatigut suleqateqalerput. Naalakkersuisut aamma EU-p tamatuma kingorna suliniutinut arlalinnut ingerlanissaannut pilersaarut aallartippaat. Suliniutit ilaatigut suliaqartuusut ataatsimoortilernerisigut aammalu Kalaallit Nunaanni aatsitassat pisariaqartinneqarlutik pingaarutillit aammalu piujuartitsinerup ukkatarineqarnera pillugit paasissutissiisarnikkut, EU-miit aningaasaliinernut tunngavissaliissapput.

2024-mi Kalaallit Nunaat *Mineral Security Partnership* (MSP) *Forum-imi*, nunat aatsitassanik avammut nioqquteqartartut eqqussuisartullu akornanni arlaliullutik suleqatigiiffianni, ilaasortanngorpoq. Ilaatigut MSP Forum-imi, ilaatigut aningaasalersuutissarsinissamut ingerlatseqatigiiffinnut ikiuussinnaasumi, aatsitassarsiorfissat pilerisaarutiginerannut, suleqatigiinneq atorniarparput.

Teknologiit aatsitassanik pisariaqartitsiviusut aammalu nunarsuarmi unammeqatigiinnerup kingunerisaannik, aatsitassat pisariaqartinneqarlutik pingaarutillit pillugit nunani tamalaani suleqatigiinneq piffissami periusissiap atuuffissaani oqimaassuseqarnerulernissaa naatsorsuutigineqarpoq. Aatsitassat pisariaqartinneqarlutik pingaarutillit iluanni teknologiikkut ineriartorneq nutaaliornerlu ukkatarinerulerusupparput, aammalu piujuartitsiviusumik ineriartortitsinermut nunarsuarmi suleqateqarneq nukittorsarneqassaaq.

Nunap iluata, aatsitassat pisariaqartinneqarlutik pingaarutillit ilanngullutit, nunap assiliorneqarnerani De Nationale Geologiske Undersøgelser for Danmark og Grønland (GEUS) qanimut suleqatigineqassaaq, aammalu piffissami periusissiap atuuffissaani ilaatigut nunap assiliornissamut periarfissaqarfiusut annertuunerusumik ukkatarineqassapput.

**Suliniutissat aalajangersimasut**

* 1. Aningaasarsiorfiit piujuartussat pillugit EU-periusissatut suleqatigineqarnerata atuutsinneqalernissaa.
	2. Danmarkip aamma USA-p suleqatigiinnikkut atassuteqarfiginerisa ingerlaannarnissaa.
	3. Aatsitassanik pisariaqartitanik suliniutit ineriartortinniarlugit nunat tamat akornanni attaveqarnerit nukittorsarneqassapput, taakkununnga akigitinneqartut taakkuninngalu pilersuineq politikkikkut pissutsinit aqunneqarsinnaapput.
	4. MSP Forum-ip Kalaallit Nunaat pillugu paasissutissiinermut suliassanullu aningaasalersuinerup tunngavissinnissaanut atorneqarnissaa.

### CO2-nik unerartitsineq toqqorsivimmiititsinerlu (CCS)

Nunap iluani CO2-nik unerartitsinermut toqqorsivimmiititsinermullu CCS-inut teknologii tassaavoq teknologii silaannarsuarmi CO2-t annikillisinnissaannut iluaqutaasussaq. CO2-nik unerartitsinissamut toqqorsivimmiititsinissamullu Kalaallit Nunaata periusissiaa Naalakkersuisut 2023-mi akueraat, taassumalu atuutsinneqalernissaa piffissami periusissiap atuuffissaani ingerlaannassaaq. Tassani siunnerfigineqarpoq inuussutissarsiornermi suliffissuaqarnermik nutaamik, nunarsuarmi CO2-nik ajornartorsiuteqarnerup ilaanik aaqqiissutissani ilaasinnaasumik, piujuartussamillu pilersitsinissaq.

CO2-nik toqqorsinissamut Kalaallit Nunaata ujaraasa piginnaassusaasa misissornissaa siunertaralugu, Naalakkersuisut CCS-inut suliassaqarfimmi EU-mut suliniutinut isumaqatigiissutinik 2023-mi isumaqatigiissuteqarput. Islandimi ingerlatseqatigiiffik Carbfix, CO2-nik imermut akuliutsillugit nunap iluanut imaarsaanermik misilittagaqartoq, suleqatigaarput. Tassani CO2 imaarsarneqartoq karbonat-inik akoqarlutik ujaranngortussaapput.

Oqartussat arlallit, ilisimatusarfiit aamma nunani tamalaani suleqatigiissitaliat ukiorpassuarni CCS-inik suliaqarsimapput. Suliaqartuusut taakkua ilai arlallit atituumik suleqatigaagut. Ilisimatusarnermut nutaaliornermullu suleqatigiinneq, suliffissuarnik nutaanik pilersitsinissamut tunngatillugu pingaaruteqartorujussuupput. Naalakkersuisut nunami namminermi nunanilu tamalaani ilisimatusarnermi suleqatigiinneq ilisimasanillu avitseqatigiittarneq pitsanngorsarniarpaat.

**Suliniutissat aalajangersimasut**

* 1. Ilisimatusarfinnik suleqateqarnerup ingerlaannarnissaa aammalu CCS-inut suliassaqarfimmi nutaanik suleqatigiinnissamut isumaqatigiissuteqarnissaq.
	2. Ujarassiornikkut CCS-imik periarfissat nalunaarusiorneqassapput.
	3. Qeqertarsuup eqqaani siunissami immap sikuata siaruarsimasinnaaneranik misissuineq nalunaarusiornerlu suliarineqassaaq.
	4. CCS eqqarsaatigalugu suliffeqarfiit nunatsinnut naleqquttut qanoq ittuusinnaanerannik misissuineq.
	5. Niuerfinnik misissuinermut nalunaarusiaq sananeqassaaq, imaarsivissamik qillerinerup misiligutaasumik ingerlatsiviusussap sumiiffissaanik innersuussinertalik
	6. Qillerinernik imaarsiffiusunik ingerlatsineq malittarinninnerullu aallartinnera.
	7. CCS-imut inatsisitigut sinaakkutassat siunnersuusiorneqarnerat
	8. CCS-mut paasissutissaasiviup nutaap suliarineqarnera saqqummiunneralu.
	9. CCS-eqarnerup iluani paasissutissanik nutaanik saqqummiussineq.

|  |  |  |  |  |  |
| --- | --- | --- | --- | --- | --- |
| Et billede, der indeholder tekst, Font/skrifttype, logo, GrafikAutomatisk genereret beskrivelse | Et billede, der indeholder tekst, logo, Font/skrifttype, Grafik  Automatisk genereret beskrivelse | Et billede, der indeholder tekst, logo, Font/skrifttype, symbol  Automatisk genereret beskrivelse |  |  |  |

## Ukkatarineqartussaq 4: Nunap assiliorneq aamma nunap sannaanut paasissutissat nalunaarsukkat

Paasissutissanik nalunaarsukkanik aatsitassarsiorluni misissuinermut naleqquttunik akeqanngitsumik atugassiinermi, ingerlatseqatigiiffiit aatsitassarsiorluni misissuinermik suliaqartut aningaasaliinermi annaasaqarsinnaanerat annikillisinneqassaaq. Paasissutissat nalunaarsukkat pigineqareersut pitsaassusaat qulakkiissavarput aammalu nutaamik periaaseqarluta pissarsiarineqarsinnaalersissallutigu, aammalu ilisimatusarnermi suliniutit pisortanit aningaasalersorneqartut aqqutigalugit paasissutissanik nalunaarsukkanik nutaanik katersissaagut. Tamanna suliffissuarnut nunatut aningaasaliivissatut orniginartuunissamut pisariaqarpoq. Suliniutit aatsitassarsiornermi suliffissuarnut ilisimasanik pissarsititsiinnassanngillat, kisianni aamma ilisimatusartorpassuarnut Kalaallit Nunaanni suliaqartunut sullissinerussalluni.

Nunap sannaanut paasissutissat nalunaarsukkat nunap sannaanut ilisimatuussutsip iluani imminnut attuumassutilinni assigiinngitsorpassuarni aallaaveqarput, assersuutigalugu geofysik, geokemi, aatsitassalerineq, sedimentologi aamma remote sensing. Nunarsuarmi periaatsit nutaat aatsitassarsiornermi suliffissuaqarnermut ilaqutaasussat ingerlaavartumik ineriartortinneqarput. Tassani nunami namminermi nunanilu tamalaani ilisimatusarnermi suleqatigiilluarnerup allanngutsaaliornissaa pingaaruteqarpoq.

**Siunnerfiit**

* Paasissutissanut nalunaarsukkanut tunngavissat, aatsitassarsiorluni misissuinermut aningaasaliinissamullu orniginartunngortitseqataasussat, pitsanngorsarneqassapput.
* Pinngortitami ajunaarnersuaqarnissaanik pitsaaliuinerup nukittorsarnissaa, qaqqat sisoortarnerannut suliassaqarfik immikkut sammillugu.

### Nunap assiliorneq

Kalaallit Nunaanni nunami nunaminertat nunap assiliorneqarsimanngillat. Nunap assiliorneq aatsitassarsiorluni misissuinissamut tamarmut tunngaviuvoq, aammalu ingerlatseqatigiiffinnut aatsitassarsiorluni misissuinermik suliaqartunut annikitsumillu aatsitassarsiornissamut pisinnaatitsissutinik pigisaqartunut iluaqutaalluni. Peqatigisaanik nunap assiliorneq qaqqat sisoorfigisinnaasaannut pitsaanerusumik paasisimasaqalersitsisussaavoq. Nunarput qanoq pilersimanersoq, aammalu ujaqqat aatsitassallu suut nassaassaanersut, nunap assiliorneq paasisimasaqalersitsissaaq. Nunap assiliornermi suliniutit assigiinngitsunik suussusillit ingerlanneqarput, assersuutigalugu sumiiffimmi aatsitassaqarsinnaaneranut nunap assiliorneq, imaluunniit nunap sannaanut nunap assinginik suliaqarneq. Aatsitassaqarsinnaaneranut nalunaarusiat aatsitassanut suliassaqarfiup nittarsaanneqarnerani pingaaruteqartutut ilaatinneqarput, aammalu ilisimatuussutsikkut suliniutinut aatsitassarsiornermi suliffissuaqarnermut tapertaasussanut assersuutissaalluartutik. Nunap assiliornermi aamma aatsitassat suliffissuaqarnermi atorneqartartut, sioqqanik milluaaneq aamma sermip qajuusaasanngortitai pineqartunut ilaatinneqarsinnaapput. Sermip qajuusaasanngortitai nunanut ineriartortinneqartunut aatsitassatut piujuartussatut avammut nioqqutigineqarsinnaanerat periarfissaqarpoq, aammalu tunisassiaq nutaaq taanna suli ineriartortinneqarpoq.

Ilisimatuussutsikkut suliniutit aatsitassanut suliassaqarfimmut attuumassutillit kiisalu 1:100.000 angissuseritillugu nunap sannaanut nunap assiliorneq Naalakkersuisut suli pingaartippaat. Kalaallit Nunaata nunami nunaminertaata sermeqanngitsup affangajaa 1:100.000 angissuseritillugu nunap assiliorneqareerpoq. Kalaallit Nunaata sinnerata nunap assiliornissaa 600 millioner koruunit missaannik akeqassasoq aammalu ukiut 50-it missaannik sivisussuseqassasoq, missingersorneqarpoq. Sumiiffiit attaveqaasersuutit qanitaanniittut imaluunniit aatsitassaqarsinnaanerat ilimanaateqartorujussuartut nalilerneqartut nunap assiliorneqarnissaat piffissami periusissiap atuuffissaani pingaartinneqarpoq. Tunup Avannaarsuata nunap assiliornera ingerlaqqippoq, aammalu nunap sannaani avatangiisit, ilaatigut aatsitassanik pisariaqartinneqarlutik pingaarutilinnik nassaarnissamut ilimanaatillit, tamaaniipput. Aammattaaq Kalaallit Nunaata kujataani, aatsitassanik qaqutigoortunik peqarfiusinnaasut annertunersaasa inissisimaffigisaanni, nunap assingi ataasiakkaat nutarterneqarnerisa aallartinnissaa pilersaarusiorneqarpoq.

**Suliniutissat aalajangersimasut**

* 1. Nunap sannaanut 1:100.000 angissuseritillugu nunap assiliornerup ingerlatiinnarnissaa.
	2. Ilisimatuussutsikkut suliniutinik, aatsitassarsiornermi suliffissuarnut nutaanik ilisimasaqalersitsisussanik ingerlatsinerup ingerlatiinnarnissaa, taamaaliornermilu ingerlatseqatigiiffiit aningaasaliinermi annaasaqarsinnaanerannut annikillisitseqataanissaq.

*Ilusiliaq 10: Ujaqqat tunngavigalugit nunap assinga*

Nunap sannaanut nunap assinginik suliaqarneq pillugu pissusiviusut + assilisaq:

Nunap sannaanut nunap assinginik suliaqarneq suliassaavoq annertoorujussuaq: Siullermik allaffimmi misissuineq ingerlanneqartussaavoq, tassani paasissutissat nalunaarsukkat pigineqartut, assersuutigalugu aatsitassanik misissuinermit paasissutissat nalunaarsukkat aamma nunap portussusaannut nunap assingi, katersorneqartarlutik. Tulliullugu asimut ornigulluni misissuiartornissaq pilersaarusiorneqartarpoq, tassani ilisimatuut tamarmik immikkut suliassaqarfinni paasisimasallit peqataasarlutik. Asimi paasissutissat nalunaarsukkat assigiinngitsut katersorneqartarput, soorlu misissugassat tigussaasut, timmisartumit assilisat annertuumik ersarissusillit aamma ujaqqanut nassuiaanerit. Suliaqarneq annertoorujussuaq tamatuma kingorna asimi suliaqarnermiittarpoq, tassani misissugassat aamma paasissutissat nalunaarsukkat misissoqqissaarneqartarlutik, paasinninneq nassuiarneqartarluni aammalu nassuiaasiorneqartarlutik. Taamaaliornermi sumiiffimmi nunap sannaa qanoq ataqatigiinnersoq, aammalu nunap assinga qanoq titartarneqarsinnaanersoq, digitalinngortinneqarsinnaanersoq aammalu naqiterneqannginnerani pitsaassusaa qulakkeerneqarsinnaanersoq paasisimaarineqalertarluni.

### Geofysik aamma Remote Sensing

Paasissutissat nalunaarsukkat suussusaat, amerlanertigut aatsitassarsiornermik suliaqartunit ujartorneqartartut, tassaapput geofysiskinut aamma Remote Sensing-inut paasissutissat nalunaarsukkat. Uuttortaanerit timmisartumit imaluunniit qaammataasiamit ingerlanneqartut (Remote Sensing) ingerlatseqatigiiffinnut aatsitassarsiorluni misissuinermik suliaqartunut pingaaruteqarput, kisianni Kalaallit Nunaanni sumiiffiit ikittuinnaat peqarfigineqarput. Geofysiskinut paasissutissanik nalunaarsukkanik peqarfiusut aamma nunanut allanut sanilliullugit annikipput. Pingaartumik Kalaallit Nunaata Avannaanut, Tunup Avannaarsuanut aamma Tunumut geofysiskinik paasissutissanik nalunaarsukkat ikittuaraannaat atugassiissutigineqarsinnaapput.

Missingersorneqarpoq Kalaallit Nunaat tamakkerlugu nunap immikkoortuini geofysiskinut nunap assiliornissaq minnerpaamik ukiuni 10-ni sivisussuseqassasoq aammalu 500 millioner koruunit missaannik akeqassasoq. Paasissutissat nalunaarsukkat qanoq aammalu sorliit katersorneqarnissaasa paasiniarnissaa, kiisalu nunap assiliornerup tulleriinnilersorlugu pingaarnersiorneqarnissaa siunertaralugit, nunap assiliornissamut piareersaataasumik misissuataarinissamut Naalakkersuisut EU-miit aningaasaliiffigineqarput. Pingaarnersiuinermi sumiiffiit annertuumik aatsitassaqarsinnaanerat periarfissaqartut, ingerlasussanik piareersaanermi killilimmik unammilligassaqarfiusut aammalu paasissutissat nalunaarsukkat geofysiskiusut sumiiffimmi ilisimasanut tunngavissanik malunnaatilimmik pitsanngorsaasussatut naatsorsuutigineqartut, aallaavigineqassapput. Peqatigisaanik nunap immikkoortuini geofysiskinik misissuinernik nutaanik aallartitsinissamut kiisalu qaammataasiatigut paasissutissanik nalunaarsukkanik pisinissamut aningaasassarsiornissamut imaluunniit suleqateqalernissamut periarfissat misissorpagut.

**Suliniutissat aalajangersimasut**

* 1. Geofysiskinut paasissutissat nalunaarsukkat suussusaannik, katersorneqartussanik suussusersiinissamut kiisalu nunap assiliornerup tulleriinnilersorneqarnissaanik pingaarnersiuinissamut piareersaataasumik misissuataarinerup ingerlanneqarnera.
	2. Nunap immikkoortuini geofysiskinik misissuinissanut qaammataasatigullu paasissutissanut nalunaarsukkanut aningaasalersuinissamut periarfissanik qulaajaaneq.

Ilusiliaq 11: Droninik atuinerup assinga, assersuutigalugu sumiiffiit qaqqat sisoortarfiisa alapernaarsorneqarneranni. Ujarassiuut qanoq droninik atuisarnersut pillugu pissusiviusut.

ASSEQ

Droninik atuineq, assersuutigalugu qaqqat sisoorsinnaanerannut alapernaarsuinermiit. + taakkua sumut atorneqartarnerannut nassuiaatit.

### Qaqqat sisoortarnerat alapernaarsuinerlu

Ukiuni kingullerni Kalaallit Nunaanni pinngortitami ajunaarnersuaqarnerit akulikinnerusumik misigineqartarput. Taakkua amerlanertigut pisunut, soorlu assersuutigalugu qaqqap sisoornera, tamatumalu malitsigisaanik tassaarsuaqarnera, tunngassuteqartarput. Naalakkersuisut taamatut ittunik pinngortitami ajunaarnersuaqarsinnaanera akiorniarlugu suliniuteqarnertik ingerlatiinnarpaat. Ajunaarnersuaqarnerusinnaasunut sunnertianerup sunnerneqarnerullu annikillisinneratigut aammalu ataavartumik sumiiffiit qaqqat sisoorfigisartagaasa alapernaarsorneqarnerisigut taamaaliorsinnaavugut, tamatuma kingorna qaqqaq sisoorluni pisoqarsinnaanerata ilimanaateqarnera annertussusissaalu nalilersorneqartarlutik.

Piffissami periusissiap atuuffissaani sumiiffinnik qaqqap sisoornissaanik aarlerinaateqartuni alapernaarsuinermik suliaqarneq ingerlaannassaaq. Aamma sumiiffiit qaqqani sisoorfiusinnaasut nutaat nunap assiliorneqassapput. Misissueqqaarnerit suliarineqarnerisa ingerlatiinnarnissaat aammalu qaqqat qajannartortaasa alapernaarsorneqarnissaat pingaaruteqarpoq, pissutigalugu taakkua innuttaasunut aarlerinartorsiortitsisinnaammata. Qaqqat sisoortarneri aammalu ataatsimut isigalugu pinngortitami ajunaarnersuaqarnerit pissusissamisoortumik annertuumik eqqumaffigineqarput. Taamaattumik sumiiffinni qaqqani sisoorfiusartuni killiffik pillugu ingerlaavartumik paasissutissiisarnerup ingerlatiinnarnissaa pingaaruteqarpoq. Aatsitassanut allaffeqarfiup ilisimatusarnermik suliaqarneq tunngavigalugu qaqqat sisoornissaannut aarlerinaataasut nalilersortarpai. Taakkununnga ilaatigut nunap sannaanut ilisimatuussutsikkut paasissutissat nalunaarsukkat, sumiiffinni qaqqat sisoorfigisartagaannit uuttortaanernit saqqummertut, aallaavigineqarput. Tamanna upalungaarsimanikkut nalilersuinernut, Upalungaarsimanermut Ataatsimiititaliarsuup pinngortitami ajunaarnersuaqarnernut, aarlerinaataasunik aqutsinermut, isumannaallisaanikkut ilimasaarinernut pisariaqarpallu qimarngussinissanut tunngatillugu ingerlattagaannut, aamma tunngavigineqarpoq.

PISSUSIVIUSUT

***Kalaallit Nunaanni*** ***Upalungaarsimanermut Ataatsimiititaliarsuaq***

Kalaallit Nunaanni upalungaarsimaneq pillugu apeqqutini Naalakkersuisunut siunnersuinissaq kiisalu pisuni ajornartoorfiusuni paasissutissanut tunngavissanik tamakkiisunik pissarsititsinissaq aammalu oqartussat akuusut ingerlataasa periusissatigut ataatsimoortitsinissaq, siunertaralugit Kalaallit Nunaanni Upalungaarsimanermut Ataatsimiititaliarsuaq pilersinneqarpoq.

Kalaallit Nunaanni Upalungaarsimanermut Ataatsimiititaliarsuaq 7-inik aalajangersimasunik ilaasortaqarpoq aammalu aalajangeeqataasinnaanatik ataatsimeeqataasartut, kalaallit danskillu oqartussaasuinit aallartitat pingasut ilaasortaallutik.

*Ilusiliaq 12:* *Upalungaarsimanermut Ataatsimiititaliarsuaq*

Kalaallit Nunaat aamma Schweiz qaqqat qajannartortaqarnerannik, sumiiffinni aalajangersimasuni innuttaasunut navianartorsiortitsisinnaasunik, unammilligassaqarneq assigiissutigaat. Pingaartumik nuna qeriuaannartoq aakkiartuaalermat qaqqanillu qajannarnerulersitsilluni, nunarsuup kissatsikkiartornera unammilligassaqartitsivoq. Taamaattumik aatsitassanut allaffeqarfiup 2022-mi et schweizimiut qaqqat sisoortarnerannut immikkut ilisimasallit suleqatigilerpai. Ukkatarineqarpoq qaqqani nutaanik sisoortoqarnerani sakkortoorujussuarnik pisoqarnissaanik pitsaaliuinissaq.

2017-imiilli tassaarsuaqalertarneranut pisuusaartitsinerit pillugit amerikamiut immikkut ilisimasallit allaffeqarfiup suleqatigai. Mallinut immikkut ilisimasallit nutaanik qaqqani sisoortoqassagaluarpat sumiiffinni inoqartuni mallit qarsutsinerisa portussusaannik paasiniaapput. Ilisimatusarnermi suleqatigiinneq taanna ataatsimoorluni suliaqarluni isumasioqatigiinnermi, tikeraarnermi pisinnaasanillu inerisaanermi nukittorsarneqaqqippoq, aammalu piffissami periusissiap atuuffissaani ingerlaannassalluni.

**Suliniutissat aalajangersimasut**

* 1. Ilisimatusarfinnik suleqateqarnerup ingerlatiinnarnissaa, nutaanik suleqatigiinnissamut isumaqatigiissuteqarneq.
	2. Qaqqani sisoorfiusartunik qajannartortalinnik nakkutiginninnerup ingerlatiinnarnissaa.
	3. Qaqqat sisoortarnerannut nunap assiliornissamut pisussanut pilersaarummik atuutsitsilernissaq.
	4. Pinngortitami ajunaarnersuaqartarnermut suliassaqarfimmi innuttaasunik paasissutissiisarnerup annertusarneqarnerata ingerlatiinnarnissaa, ilanngullugu nunap assinginik qarasaasiatigoortunik aarlerinaataasunik naliliinertalinnik pilersitsinissaq kiisalu pinngortitami ajunaarnersuaqartarnerit pillugit paasititsiniaanerup ingerlanneqarnissaa.
	5. Qaqqat sisoornissaasa aarlerinaateqarnerannik ujarassiornikkut nalilersuinissamut periusissiamik suliaqarnissaq.

### Paasissutissanik nalunaarsukkanik pilersitsinissaq avitseqatigiittarnissarlu

Nunap assiliorneq paasissutissatigut nalunaarsukkatigut oqimaatsuuvoq, taamaattumillu paasissutissat nalunaarsukkat ataatsimoortukkaat annertuut aalajaannerusumik uninngasuutiginissaannut periarfissaqalernissaq sulissutigineqarpoq. Paasissutissat nalunaarsukkat ataatsimoortukkaat najukkaneersunit aammalu nunani tamalaani soqutiginnittunit suliaqartuniillu pissarsiarineqarsinnaassapput. Nunap sannaanut ilisimatuussutsikkut paasissutissat nalunaarsukkat pissarsiariuminarnerulersinnissaannut suliniuteqarneq Naalakkersuisut ingerlatiinnassavaat. Piffissami periusissiap atuuffissaani pitsaassusaannik qulakkeerinissaq aammalu oqaluttuarisaanermi, nunap sannaanut paasissutissat nalunaarsukkat annertunerusut tamanut saqqummiunneqarnissaat, sulissutigineqassapput. Assersuutigalugu ujaqqanut pinnersaasiassanut suliassaqarfiup iluani, annikitsumik aatsitassarsiornissamut pisinnaatitsissummik pigisaqartunut allanullu soqutiginnittunut sammititamik, aatsitassarsiornissamut pilersaarusiornermut ilitsersuut suliarineqaleruttorpoq. Aatsitassarsiornissamut pilersaarusiornermut ilitsersuutip ilaa siulleq Kalaallit Nunaata avannaanut tunngassuteqarpoq. Ilitsersuut, suliaqarnerup naammassisarnera ilutigalugu, ingerlaavartumik saqqummersinneqartassaaq. Peqatigisaanik ujaqqanut pinnersaasiassanut qarasaasiatigut paasissutissaasivik annertusarneqassaaq aammalu ujaqqanut pinnersaasiassanut suliassaqarfimmi paasissutissat nalunaarsukkat nutaat pilersinnissaat tamanullu saqqummiunneqarnissaat suli ukkatarineqarpoq.

Peqatigisaanik paasissutissat nalunaarsukkat nutaat aammalu aatsitassarsiorluni misissuinermut naleqquttut suli pilersinneqartassapput. Paasissutissat nalunaarsukkat taakkua pissarsiariuminartuussapput digitalinngortinneqassallutillu. Taamaattumik piffissami periusissiap atuuffissaani GEUS suleqatigalugu Kalaallit Nunaannut iserfissiaq Greenmin.gl annertusitinnissaa pitsaanerulernissaalu ingerlatiinnarneqassaaq.

**Suliniutissat aalajangersimasut**

* 1. Nunap sannaanut ilisimatuussutsikkut paasissutissat nalunaarsukkat nittartakkatigut pissarsiariuminarnerulernissaat.
	2. Kalaallit Nunaata avannaani ujaqqanik pinnersaasiassanik ujarlernermut ilitsersuutip suliarineqarnera tamanullu saqqummiunneqarnera.

Ilusiliaq 13: Aatsitassanut qarasaasiatigut paasissatissaasivik sunaava?

PISSUSIVIUSUT

[www.greenmin.gl](http://www.greenmin.gl) aatsitassanut qarasaasiatigut paasissutissaasivimmut GEUS aamma Namminersorlutik Oqartussat akornanni suleqatigiinnikkut ingerlanneqartumut, annertuumut inissisimaffiuvoq.

UJARLERFISSAMUT ASSERSUUT TAKUTINNEQARPOQ

### Qillerummit qaqitanut toqqorsivik

Kalaallit Nunaat siusinnerusukkut peqarfinnit misissorneqartunit qillerummit qaqitanik asseqanngitsunik katersugaateqarpoq, qillerummit qaqitat 150.000 meterinit annertunerusut tassaniillutik. Qillerummit qaqitat ingerlatseqatigiiffinnut, taakkua sumiiffimmi misissuisussanngorneranni, annertoorujussuarmik naleqarput, tassami qillerinerit ingerlannissaat akisoorujussuummata. Missingersorneqarpoq qillerummit qaqitat pioreersut qillerummit qaqitanut toqqorsivimmiittut ataatsimut katillugu 225 millioner koruuninit annertunerusumik naleqartut. Maannakkut qillerummit qaqitanut toqqorsiviusoq ulikkaarpoq, aammalu atoruminartuunani. Assersuutigalugu ukioq tamaat maannakkut toqqorsivimmi atortorissaarutit tikinneqarsinnaanngillat. Toqqorsivimmik nutaamik, siunissami atuisut pisariaqartitaannik ilaqartinneqarsinnaasumik, nukinginnartumik pisariaqartitsisoqarpoq. Naalakkersuisut qillerummit qaqitanut toqqorsivimmut nutaamut, piffissami periusissiap atuuffissaani pilersinneqartussamut, avataaniit aningaasassarsisimapput.

Qillerummit qaqitanut paasissutissaasivimmi pioreersumi nunap sannaanut paasissutissat nalunaarsukkat, soorlu qillerummit qaqitanut allattukkat nassuiaanerillu, ilanngutsinneqarsinnaanngillat. Qillerummit qaqitanut paasissutissaasivik nutaaq, toqqorsivimmi aqutsinermik kiisalu nunap sannaanut paasissutissanut nalunaarsukkanik passussiviusinnaasoq, pisariaqartinneqarpoq. Qillerummit qaqitat tamarmik periaatsimi nalunaarsorneqartussaapput, aammalu qillerummit qaqitat nalunaarsorneqarsimanngitsut, ikkussorlugit pitsaassusaallu qulakkeerlugu suliaqarneq pisussaavoq. Qillerummit qaqitanut paasissutissaasivik nutaaq tamanit tikikkuminartuutitsinissamik pitsanngorsaaqataasussaavoq, taamaalilluni siunissami aatsitassanut suliffissuarnut allanullu soqutiginnittunut qillerummit qaqitanut paasissutissat nalunaarsukkat pissarsiariuminarnerulersinneqassallutik.

**Suliniutissat aalajangersimasut**

* 1. Qillerummit qaqitanut paasissutissaasivimmik nutaamik pilersitsinissaq.
	2. Qillerummit qaqitanut toqqorsivimmik nutaamik pilersitsinissaq.
	3. Qillerummit qaqitanik, periaatsimi nalunaarsorneqarsimanngitsunik, nalunaarsuinerup aallartinnissaa.

|  |  |  |  |  |  |
| --- | --- | --- | --- | --- | --- |
| Et billede, der indeholder tekst, Font/skrifttype, logo, GrafikAutomatisk genereret beskrivelse | Et billede, der indeholder design, tekstAutomatisk genereret beskrivelse | Et billede, der indeholder tekst, Font/skrifttype, design, Grafik  Automatisk genereret beskrivelse | Et billede, der indeholder tekst, logo, Font/skrifttype, Grafik  Automatisk genereret beskrivelse | Et billede, der indeholder tekst, logo, Font/skrifttype, symbol  Automatisk genereret beskrivelse |  |

## Naggasiineq

Aatsitassanut periusissiaq suliniutissanik aalajangersimasunik, aatsitassarsiornermik suliaqartunut ineriartornissamut periarfissanik nukittorsaasussanik saqqummiiviuvoq.

Aatsitassarsiorfimmik ingerlatsineq nunarput tamakkiisuutillugu, pingaartumillu innuttaasunut, ineriartortitsinissamut pissusiviusuni periarfissaavoq – iliniartitaanermiit eqeersimaartumik pissarsiaqarfiulluartumillu sulilernissamut. Nunarput angisoorujussuuvoq, tamannalu nukittuffiuvoq aammalu unammilligassaalluni. Nukittuffiuvoq pissutigalugu nunap sannaani periarfissaqarfiit naammattumik inissaqarmata aammalu suli misissuiffigineqarsimanatik. Unammilligassaavoq pissutigalugu attaveqaasersuutitigut unammilligassat malittaammata.

Aatsitassanut periusissiami matumani, suliffissuaqarnermik ingerlalluartumik piujuartussamillu pilersitsinissamut pisariaqartitsinerit piumasaqaatillu naammassineqartussat attaveqaqatigiissutigineqarput. Neriuutigaarput aatsitassanut suliassaqarfiup ineriartortinnissaanut siunnerfiit pillugit innuttaasut oqaloqatiginerat ingerlaannassasoq, nunarput tamakkerlugu iluaqutaasumik periarfissaqarnerulerluni piujuartitsiviusumillu pissarsiaqarfiulluni.

## Appendix 1: Aatsitassanut periusissiaq aamma Naalagaaffiit Peqatigiit nunarsuarmi anguniagaat

Tulliuttuni Aatsitassanut periusissiaq, naatsunngorlugu qulequttani pingaarnerni sisamani kiisalu Naalagaaffiit Peqatigiit Nunarsuarmi anguniagaanni, Aatsitassanut periusissiamut tunngassuteqartuni saqqummiunneqarput. Peqatigisaanik tikkuussisut aammalu sunniutissat ataasiakkaat, periusissiap atuuffissaani anguneqartussatut sulissutigineqartut, oqaasertalersorneqarput. Naalagaaffiit Peqatigiit Nunarsuarmi anguniagaasa ataatsimoortinneqarneranni Aatsitassanut periusissiami – Kalaallit Nunaannut nunarsuarmilu inuiaqatigiinnut iluaqutaasumik - anguniakkat killissaasa iluanni ataasiakkaatigut qanoq akisussaaffimmik tigusisoqarnersoq erseqqissarneqarpoq.

### Ukkatarinniffik 1: Piujuartitsineq aamma inuiaqatigiit



**Naalagaaffiit Peqatigiit anguniagaasa ilaat 4.4 Inuit imminut pilersorsinnaasut amerlisinneqarlik**

2030 sioqqullugu inuusuttut inersimasullu naleqquttunik pikkorissuseqartut, ilanngullugit teknikkinut inuussutissarsiornermullu sammisunik pikkorissuseqartut suliffeqarnissamullu piginnaasaqartut, suliffissat pitsaasut aallarnisaanerillu, annertuumik amerlisinneqassapput.

**Kalaallit Nunaanni Tikkuussisut**

1.i.1. 2030 sioqqullugu Kalaallit Nunaanni inuusuttut inersimasunni, aatsitassarsiornermik suliffissuaqarnerup iluani naleqquttunik pikkorissuseqartut, amerlanerulersimassapput.

**Kalaallit Nunaanni Suliniutissat**

1.2 Aatsitassanut suliassaqarfimmi paasissutissiisarnerup ukkatarineqarnera, ilanngullugit ilinniartitaanermut suliffissanullu periarfissat, aammalu aatsitassanut suliassaqarfik aamma aatsitassat inuiaqatigiinni aningaasarsiortitsinerat pillugu innuttaasut oqaloqatiginerunissaat.

 

**Naalagaaffiit Peqatigiit anguniagaasa ilaat 5.1 Arnanik niviarsiaqqanillu immikkoortitsinerit tamarmik unitsillik**

Arnanik niviarsiaqqanillu tamanik immikkoortitsinerit tamarmik sumiluunniit unitsinneqassapput.

**Kalaallit Nunaanni Tikkuussisut**

1.i.2. 2030 sioqqullugu aatsitassanut suliassaqarfiup iluani naligiissitaanermut paasititsiniaaneq ingerlanneqassaaq.

**Kalaallit Nunaanni Suliniutissat**

1.7Aatsitassarsiornermi suliffissuaqarnermi ilinniartitaanermut sullivissanullu periarfissat pillugit paasititsiniaanerup inuusuttunut sammitinneqartup aallartinneqarnissaa.

1.8. Aatsitassasiornermik suliffissuaqarnermi suiaassutsit agguarsimanerannut naatsorsueqqissaarneq.

1.9.Aatsitassasiornermik suliffissuaqarnermut naligiissitaanermi paasititsiniaanerup pilersaarusiorneqarnera ingerlanneqarneralu.

1.10. Aatsitassasiornermik suliffissuaqarnermi tunngaviusumik suiaassutsinik misissueqqissaarnerup suliarineqarnera ingerlanneqarneralu.



**Naalagaaffiit Peqatigiit anguniagaasa ilaat 7.2 Nunarsuarmi nukissiuutit ataavartut agguarneqarnera annertusili**

2030 sioqqullugu nunarsuaq tamakkerlugu nukissiuutini akuleriinni nukissamik ataavartussamik atuineq malunnartumik annertusineqassaaq.

**Kalaallit Nunaanni Tikkuussisut**

1.i.3. Aatsitassarsiornermik suliffissuaqarnermi ataavartumik nukissiorneq annertunerulersinneqassaaq.

**Kalaallit Nunaanni Suliniutissat**

1.5. Suliniutissanik, ataavartumik nukissiuutinik atuinikkut suliffissuarnut pitsaanerusunik atugassaqalersitsisinnaasut, suliarineqarnerat aallartinneqarnerallu.

1.6 Ilisimatusarfinnik Issittup aamma ataavartumik nukissiornerup, assersuutigalugu erngup nukinganik seqernullu nukinganik, iluani misilittagalinnik suleqateqarnerulernissaq.



**Naalagaaffiit Peqatigiit anguniagaasa ilaat 12.6 Suliffeqarfiit piujuartitsisussamik iliuuseqarnissamut kajumissuseqalersinneqarlik**

Suliffissuit piujuartitsiviusumik sulinissaannut kajumissaassavagut. Tamatumani pingaartumik suliffeqarfissuit aamma nunani tamalaani suliffeqarfiit pineqarput. Peqatigisaanik suliffeqarfiit ukiumoortumik nalunaarusiaminni piujuartitsinermut paasissutissanik ilanngussisarnissaannut kaammattorneqassapput.

**Kalaallit Nunaanni Tikkuussisut**

1.i.4. Aatsitassarsiorfiutileqatigiiffiit ESG-imi akuersissummik allagartaqartut amerlanerulernerat.

**Kalaallit Nunaanni Suliniutissat**

1.4 Avatangiisini inooqatigiinnermilu tunngavissanut kiisalu suliffeqarfiit pissusilersortarnerannut tunngatillugu (ESG-nut suliassaqarfik) aatsitassarsiornermi suliffissuarnik oqaloqateqarneq.



**Naalagaaffiit Peqatigiit anguniagaasa ilaat 13.3 Silap pissusaata allanngoriartornerata pakkersimaarnissaanut ilisimasanik pisinnaasanillu inerisaasoqarli**

Nunarsuup kissatsikkiartornerata unikaallatsinnissaanut aammalu silap pissusaata allanngoriartorneranut naleqqussarnissatsinnut ilisimasat nalinginnaasut annertunerulersissavagut periarfissallu eqqumaffiginerulissallugit. Tamanna ataasiakkaani aammalu sullissivinni pissaaq. Peqatigisaanik siusissukkut ajoqusiinerit eqqoriarsinnaanissaannut killilersimaarnissaannullu pisinnaasagut annertunerulersissavagut.

**Kalaallit Nunaanni Tikkuussisut**

1.i.5. Aatsitassanik suliffissuaqarnerup mingutsitsinngitsumik ingerlatsinermut tapersiutaa paasisitsiniutigineqassaaq.

**Kalaallit Nunaanni Suliniutissat**

1.3 Paasititsiniaanikkut aatsitassarsiornermi suliffissuaqarnerup mingutsitsinngitsumut allanngoriartortinnissaanut iluaqutaanerisa erseqqissarneqarnissaa.



**Naalagaaffiit Peqatigiit anguniagaasa ilaat 16.6 Pisortani suliffeqarfiit sunniuteqarluartut, akisussaassusillit paasiuminartullu pilersinneqarlik**

Pisortani suliffeqarfiit inissisimaffinni tamaginni sunniuteqarluartumik, akisussaassusilimmik paasiuminartumillu ineriartortissavagut.

**Kalaallit Nunaanni Tikkuussisut**

1.i.6. Aatsitassanut oqartussaq innuttaasut inersimasortaasa akornanni annertuumik tatigineqarpoq.

**Kalaallit Nunaanni Suliniutissat**

1.1. Aatsitassarsiornermik suliffissuaqarnermut isummertarneq pillugu innuttaasuni misissuinerit ingerlanneqassapput.

1.11Aatsitassanut suliassaqarfimmut paasissutissiisarnermut nittarsaassisarnermullu periusissiamik nutaamik suliaqarneq atuutsitsilernerlu.

### Ukkatarinniffik 2: Aningaasaliinissamut killissaliussat kajungernartut



**Naalagaaffiit Peqatigiit anguniagaasa ilaat 8. Aningaasaqarnikkut siuariartorneq piujuartussaq pilersinneqarli**

Nunami namminermi pissutsinut naapertuuttumik aningaasaqarnikkut siuariartorneq attatiinnassavarput, pingaartumillu nunani ineriartorfiunnginnerusuni minnerpaamik 7 procentinik ukiumoortumik aningaasaqarnikkut siuariartornissaq qulakkiissallutigu.

**Kalaallit Nunaanni Tikkuussisut**

2.i.1. Aatsitassarsiorluni misissuinermut aningaasartuutaasartut siuariartornerat.

**Kalaallit Nunaanni Suliniutissat**

2.1. PDAC-imi nittarsaassisarnerup ingerlaannarnera, kiisalu ingerlatseqatigiiffinnut aningaasaliisartunullu immikkuullarissunut toqqaannartumik nittarsaassisarneq.

2.2.Kalaallit Nunaanni akileraarutinut royalty-nullu ilusilianik ingerlaavartumik nalilersuisarnerit, nunanut allanut sanilliussilluni misissueqqissaarnerit ilanngullugit.

2.3 Inatsisit aningaasaliisarnernullu piumasaqaatit pillugit akuersissutilinnut ilisimatitsisarnerit annertusineqassapput.



**Naalagaaffiit Peqatigiit anguniagaasa ilaat 8.3 Politikki sullivissanik pilersitsisussaq suliffeqarfinnillu siuarsaasussaq ingerlanneqarli**

Ineriartortitsineq naleqquttunik suliffissanik pilersitsiviusoq aammalu ingerlatassanik pilersitsiviusartunik, aallarnisaanernik, nutaaliorsinnaasunik nutaaliornernillu tapersiisussaq ukkataralugu, politikkikkut aalajangiisarnerit siuarsassavagut. Aamma suliffeqarfeeqqaat, suliffeqarfiit mikisut, akunnattumillu angissusillit siuariartornissaat ileqqussanngortinnissaallu tapersersussavarput, ilanngullugu aningaaserivinnik ingerlatsisunut attaveqalersinnerisigut.

2.i.2 Aatsitassarsiornermik suliffissuaqarnermi suliffissaqartinneqartut, suiaassutsinut agguarlugit, amerlanerulernerat.

**Kalaallit Nunaanni Suliniutissat**

2.12 Atugassarititaasut tamarmik piukkunnartuusinnaallutik, peqatigisaanillu VSB najoqqutarineqarsinnaalluni, pisariitsunik paasiuminartunillu IBA-mut isumaqatigiissuteqarnissaq siunnerfigalugu, IBA-nut isumaqatigiissutit nalilersoqqinneqarneranni inuiaqatigiinni piujuartitsisumik ingerlatsinissap nukittorsarnissaa.



**Naalagaaffiit Peqatigiit anguniagaasa ilaat 8.4 Isumalluutit atuinermi tunisassiornermilu sunniuteqarluartumik atorneqarlik**

2030-p naanissaata tungaanut nunarsuarmi isumalluutit atuinermut tunisassiornermullu atatillugu sunniuteqarluarnerusumik atorneqarnissaat suli pikkoriffiginerulissavarput. Peqatigisaanik Naalagaaffiit Peqatigiit ukiunut 10-nut piujuartussamik atuinissamut tunisassiornissamullu pisussanut pilersaarutaasa killissaannut naapertuuttumik, aningaasaqarnikkut siuariartornerup avatangiisinik aserorterisarnermut atassutaarutsinnissaa sulissutigissavarput. Tassani nunat ineriartoreersut siuttuussapput.

**Kalaallit Nunaanni Tikkuussisut**

2.i.3. 2028 sioqqullugu aatsitassanut suliassaqarfimmi kaaviiaartumik aningaasaqarneq paasinarsisinneqareersimassaaq.

**Kalaallit Nunaanni Suliniutissat**

2.13 Sunniuteqarluartumik piujuartussamillu tunisassiornermik tunisassianillu pilersitsinissaq, taamaalillunilu avatangiisini sunniinerup annikillisinnissaa siunertaralugu, aatsitassanut suliassaqarfimmi kaaviiaartumik aningaasaqarnermik erseqqissaaneq, ilanngullugu suliniuteqarfiusussanik pisariaqartunik naliliineq.



**Naalagaaffiit Peqatigiit anguniagaasa ilaat 9.3 Suliffeqarfiit mikisut aningaasalersuinikkut sullissinernut periarfissaqarnerat annertusili**

Suliffeqarfiit mikisut aningaaserivinnik ingerlatsisunut attaveqalersissavagut, ilanngullugulu anigorneqarsinnaasumik akeqartitsilluni aningaasanik taarsigassarsiniarsinnaaneq. Tamatumani pingaartumik nunat ineriartorfiusut pineqarput. Suliffeqarfiit mikisut niuerfinni aningaasarsiorfinnilu pitsaanerusumik akuulersinneqassapput.

**Kalaallit Nunaanni Tikkuussisut**

2.i.4 Aatsitassarsiornermi suliffissuit aamma aningaasaateqarfiit aningaasaliisartut ataatsimeeqatigiittarnerisa amerlanerulerneri.

**Kalaallit Nunaanni Suliniutissat**

2.4 Aningaasaliinernut aningaasaateqarfiit aamma aatsitassarsiornermi suliffissuit akornanni ataatsimiittarnissanut ingerlaavartumik aqqutissiuussisarneq.

2.5 Aatsitassat ataasiakkaat nassaarineqartut naleqarnerulersinnissaat siunertaralugu annikitsumik aatsitassarsiornermut suliassaqarfimmi pisinnaatitsissummik pigisaqartunut akuersissummik allagartaliisarnermut aaqqissuussinermik ineriartortitsineq.

2.6 Nunani tamalaani akileraartarnermut isumaqatigiissutit, suliffissuarnut tunngavissiisinnaasut, sulissutigineqarnerat.



**Naalagaaffiit Peqatigiit anguniagaasa ilaat 16.6 Pisortani suliffeqarfiit sunniuteqarluartut, akisussaassusillit paasiuminartullu ineriartortinneqarlik**

Pisortani suliffeqarfiit inissisimaffinni tamaginni sunniuteqarluartumik, akisussaassusilimmik paasiuminartumillu ineriartortissavagut.

**Kalaallit Nunaanni Tikkuussisut**

2.i.5 Sullissineq eqaatsoq aamma paasiuminartoq

2.8 Allaffissornermi sulianik ingerlatitsinerit digitalinngortinneqarnerusarnissaat, ilanngullugit qinnuteqaatinut sulianik ingerlatitsinerit.Allaffissornermi sulianik ingerlatitsinerit digitalinngortinneqarnerusarnissaat, ilanngullugit qinnuteqaatinut sulianik ingerlatitsinerit.

2.9 Suliassanik suliarinnittarnerup eqaannerulersinneqarnissaa siunertaralugu akuersissutinut suleriaatsinik, atugassarititaasunik nalinginnaasunik il.il nutarterineq.

2.10 Aatsitassanut Ikummatissanullu Aqutsisoqarfiup piffissami asimi suliaqarfiusartumi Kalaallit Nunaata kujataani ornigulluni najuunneratigut misileraataasumik suliniummik ingerlatsineq.

2.11 Aatsitassanut ikummatissanullu allaffissornikkut aqutsisut (Naalakkersuisoqarfik aamma Aqutsisoqarfik) aaqqissuussaanerisa nutaamik ilusilerneqarnerinik atuutsitsilerneq.



**Naalagaaffiit Peqatigiit anguniagaasa ilaat 17.14 Piujuartussamik ineriartortitsinermut politikkit ataqatigiinnerat nukittorsarneqarli**

Piujuartitsiviusumik ineriartortitsineq nukittorsarniarlugu politikkikkut aalajangiisarnerit (ataqatigiissumik) ataqatigiinnerinik pitsanngorsaassaagut.

**Kalaallit Nunaanni Tikkuussisut**

2.i.6. N/A. Maannakkorpiaq paasissutissat nalunaarsukkat atorlugit Kalaallit Nunaanni tikkuussisut naatsorsorneqarsinnaanngillat.

**Kalaallit Nunaanni Suliniutissat**

2.7 Suliffissuit akornanni sunneeqatigiittarnerup tunngavissinnissaanut, ilaatigullu assartuussinerup internet-ikkullu attaveqaqatigiinnerup iluanni attaveqaasersuutit nukittorsarniarlugit, pisortani oqartussat akornanni suliassaalertartut suleqatigiissutiginerulernissaat.



**Anguniakkat ilaat 17.17 Sunniuteqarluartumik suleqateqartarnerit atorneqarnerulerlik**

Pisortat suliassaqarfii, inuussutissarsiortut namminersortut aamma inuiaqatigiit akimorlugit peqatigiittarneq siuarsassavarput kaammattuutigissallugulu. Tamanna peqatigiinnernik misilittakkagut taakkualu isumalluutinut periusissiai tunngavigalugit inerisaqqinneqassaaq.

**Kalaallit Nunaanni Tikkuussisut**

2.i.7. Pisortani suliffissuit, aatsitassarsiornermi suliffissuit, pilersuisut aamma/imaluunniit tamat akornanni ataatsimiinnerit amerlassusaat.

**Kalaallit Nunaanni Suliniutissat**

2.14 Pisortat suliassaqarfiisa, aatsitassarsiornermik suliaqartut, pilersuisuusut aamma/imaluunniit tamat akornanni ataatsimeeqatigiinnissanut ingerlaavartumik aqqutissiuussisarneq.

### Ukkatarinniffik 3: Mingutsitsinngitsumut allanngoriartortitsinissamut aatsitassat



**Naalagaaffiit Peqatigiit anguniagaasa ilaat 8.1 Aningaasaqarnikkut siuariartorneq piujuartussaq pilersinneqarli**

Nunami namminermi pissutsinut naapertuuttumik aningaasaqarnikkut siuariartorneq attatiinnassavarput, pingaartumillu nunani ineriartorfiunnginnerusuni minnerpaamik 7 procentinik ukiumoortumik aningaasaqarnikkut siuariartornissaq qulakkiissallutigu.

**Kalaallit Nunaanni Tikkuussisut**

3.i.1. Aatsitassarsiorluni misissuinermut aningaasartuutaasartut siuariartornerat.

**Kalaallit Nunaanni Suliniutissat**

3.4 MSP Forum-ip Kalaallit Nunaat pillugu paasissutissiinermut suliassanullu aningaasalersuinerup tunngavissinnissaanut atorneqarnissaa.



**Naalagaaffiit Peqatigiit anguniagaasa ilaat 13.3 Silap pissusaata allanngoriartornerata pakkersimaarnissaanut ilisimasanik pisinnaasanillu inerisaasoqarli**

Nunarsuup kissatsikkiartornerata unikaallatsinnissaanut aammalu silap pissusaata allanngoriartorneranut naleqqussarnissatsinnut ilisimasat nalinginnaasut annertunerulersissavagut periarfissallu eqqumaffiginerulissallugit. Tamanna ataasiakkaani aammalu sullissivinni pissaaq. Peqatigisaanik siusissukkut ajoqusiinerit eqqoriarsinnaanissaannut killilersimaarnissaannullu pisinnaasagut annertunerulersissavagut.

**Kalaallit Nunaanni Tikkuussisut**

3.i.2. CCS-inut periusissiami immikkoortut naapertorlugit siumut ingerlaneq.

**Kalaallit Nunaanni Suliniutissat**

3.6 Ujarassiornikkut CCS-imik periarfissat nalunaarusiorneqassapput.

3.7. Qeqertarsuup eqqaani siunissami immap sikuata siaruarsimasinnaaneranik misissuineq nalunaarusiornerlu suliarineqassaaq.

3.8 CCS eqqarsaatigalugu suliffeqarfiit nunatsinnut naleqquttut qanoq ittuusinnaanerannik misissuineq.

3.9 Niuerfinnik misissuinermut nalunaarusiaq sananeqassaaq, imaarsivissamik qillerinerup misiligutaasumik ingerlatsiviusussap sumiiffissaanik innersuussinertalik

3.10. Qillerinernik imaarsiffiusunik ingerlatsineq malittarinninnerullu aallartinnera..

3.11 CCS-imut inatsisitigut sinaakkutassat siunnersuusiorneqarnerat

3.12. CCS-mut paasissutissaasiviup nutaap suliarineqarnera saqqummiunneralu.

3.13 CCS-eqarnerup iluani paasissutissanik nutaanik saqqummiussineq.

 

**Naalagaaffiit Peqatigiit anguniagaasa ilaat 17.6 Ilisimasanik avitseqatigiittarneq, ilisimatuussutsimut periarfissaqarneq, teknologii nutaaliornerlu annertusineqarlik**

Avannaani kujataanilu nunat akornanni aammalu nunap immikkoortui akimorlugit nunanilu tamalaani ilisimatusarnermi suleqatigiinneq pitsaanerulersissavarput. Suleqatigiinneq ilisimatuussutsimut, teknologiimut nutaaliornermullu periarfissaqalersitsissaaq, aammalu ataatsimut isigalugu ilisimasanik avitseqatigiittarneq, atugassarititaasut illuatungeriilluni isumaqatigiissutigineqartut, tunngavigalugit aamma pitsaanerulersinneqassaaq. Tassani ilaalluni suleqatigiinnerit ingerlareersut pitsaanerusumik ataqatigiissaarnerisigut, pingaartumik Naalagaaffinni Peqatigiinni, aammalu teknologiinik paarlaasseqatigiinnissamut nunarsuarmi suleqatigiinnikkut.

**Kalaallit Nunaanni Tikkuussisut**

3.i.3. Aatsitassanut oqartussaq nunat akornanni ilisimatuussutsikkut aamma/imaluunniit teknologiikkut suleqatigiinnissamut isumaqatigiissutini pisussanullu pilersaarutini, suleqatigiinnerup suussusaa malillugu agguagaasuni, arlalinni ilaavoq.

**Kalaallit Nunaanni Suliniutissat**

3.1. Aningaasarsiorfiit piujuartussat pillugit EU-periusissatut suleqatigineqarnerata atuutsinneqalernissaa.

3.2. Danmarkimut aamma USA-mut suleqatigiilluni attaveqarnerup ingerlaannarnera.

3.3 Aatsitassanik pisariaqartitanik suliniutit ineriartortinniarlugit nunat tamat akornanni attaveqarnerit nukittorsarneqassapput, taakkununnga akigitinneqartut taakkuninngalu pilersuineq politikkikkut pissutsinit aqunneqarsinnaapput.

3.5 Ilisimatusarfinnik suleqateqarnerup ingerlaannarnissaa aammalu CCS-inut suliassaqarfimmi nutaanik suleqatigiinnissamut isumaqatigiissuteqarnissaq.

### Ukkatarinniffik 4: Nunap assiliorneq aamma nunap sannaanut paasissutissat nalunaarsukkat



**Naalagaaffiit Peqatigiit anguniagaasa ilaat 9.4 Ilisimatusarneq nukittunerulersinneqarli, aammalu suliffissuarni teknologii nutarterneqarli**

Suliffissuarni teknologiini annertunerusumik ilisimatusassaagut aammalu nunani tamaginni, pingaartumik nunani ineriartortuni, taakkua nutartissallutigu. 2030 sioqqullugu nutaaliorneq kaammattuutigissavarput, aammalu inuit amerlanerujussuit ilisimatusarnermik ineriartortitsinermillu suliaqassapput. Pisortat aamma namminersortut tamatumunnga aningaasaliinerusalissapput.

**Kalaallit Nunaanni Tikkuussisut**

4.i.1. Aningaasanut inatsisikkoortumik aatsitassanut suliassaqarfimmi ilisimatusarnermut ineriartortitsinermullu aningaasartuutit.

**Kalaallit Nunaanni Suliniutissat**

4.1. Nunap sannaanut annertussutsini 1:100.000 nunap assiliornerup ingerlaannarnera.

4.2. Aatsitassanut suliassaqarfimmi ilisimatuussutsikkut suliniutinik ingerlatsisarneq ingerlaannassaaq.

 

**Naalagaaffiit Peqatigiit anguniagaasa ilaat 11.5 Pinngortitami ajunaarnersuit ajoqusiisumik kingunerisartagaat annikillisinneqarlik**

2030 sioqqullugu piitsut inuillu ajornartorsiorlutik inissisimasut illersorneqarnissaat ukkataralugu, inuit ajunaarnersuaqarnerani toqusartut imaluunniit sunnerneqartartut annertuumik ikilisinneqassapput (tassani ilaallutik immamut attuumassutilimmik ajunaarnersuaqarneri). Tamatuma ingiaqatigisaanik nunarsuarmi aningaasaqarnermi ajunaarnersuarnik pissutilimmik aningaasaqarnikkut toqqaannartumik annaasaqartarneq annertuumik annikillisissavarput.

**Kalaallit Nunaanni Tikkuussisut**

4.i.2. 2026 sioqqullugu qaqqat sisoornissaannut aarlerinaataasunik nalilersuinermut periusissiaq atuutsinneqalersimassaaq.

**Kalaallit Nunaanni Suliniutissat**

4.6 Qaqqani sisoorfiusartunik qajannartortalinnik nakkutiginninnerup ingerlatiinnarnissaa.

4.7 Qaqqat sisoortarnerannut nunap assiliornissamut pisussanut pilersaarummik atuutsitsilernissaq.

4.9 Qaqqat sisoornissaasa aarlerinaateqarnerannik ujarassiornikkut nalilersuinissamut periusissiamik suliaqarnissaq.



**Naalagaaffiit Peqatigiit anguniagaasa ilaat 13.3 Silap pissusaata allanngoriartornerata pakkersimaarnissaanut ilisimasanik pisinnaasanillu inerisaasoqarli**

Nunarsuup kissatsikkiartornerata unikaallatsinnissaanut aammalu silap pissusaata allanngoriartorneranut naleqqussarnissatsinnut ilisimasat nalinginnaasut annertunerulersissavagut periarfissallu eqqumaffiginerulissallugit. Tamanna ataasiakkaani aammalu sullissivinni pissaaq. Peqatigisaanik siusissukkut ajoqusiinerit eqqoriarsinnaanissaannut killilersimaarnissaannullu pisinnaasagut annertunerulersissavagut.

**Kalaallit Nunaanni Tikkuussisut**

4.i.3. 2030 sioqqullugu pinngortitami ajunaarnersuaqartarnera pillugu paasititsiniaaneq ingerlanneqassaaq.

**Kalaallit Nunaanni Suliniutissat**

4.8 Pinngortitami ajunaarnersuaqartarnermut suliassaqarfimmi innuttaasunik paasissutissiisarnerup annertusarneqarnerata ingerlatiinnarnissaa, ilanngullugu nunap assinginik qarasaasiatigoortunik aarlerinaataasunik naliliinertalinnik pilersitsinissaq kiisalu pinngortitami ajunaarnersuaqartarnerit pillugit paasititsiniaanerup ingerlanneqarnissaa.

 

**Naalagaaffiit Peqatigiit anguniagaasa ilaat 17.6 Ilisimasanik avitseqatigiittarneq, ilisimatuussutsimut periarfissaqarneq, teknologii nutaaliornerlu annertusineqarlik**

Avannaani kujataanilu nunat akornanni aammalu nunap immikkoortui akimorlugit nunanilu tamalaani ilisimatusarnermi suleqatigiinneq pitsaanerulersissavarput. Suleqatigiinneq ilisimatuussutsimut, teknologiimut nutaaliornermullu periarfissaqalersitsissaaq, aammalu ataatsimut isigalugu ilisimasanik avitseqatigiittarneq, atugassarititaasut illuatungeriilluni isumaqatigiissutigineqartut, tunngavigalugit aamma pitsaanerulersinneqassaaq. Tassani ilaalluni suleqatigiinnerit ingerlareersut pitsaanerusumik ataqatigiissaarnerisigut, pingaartumik Naalagaaffinni Peqatigiinni, aammalu teknologiinik paarlaasseqatigiinnissamut nunarsuarmi suleqatigiinnikkut.

**Kalaallit Nunaanni Tikkuussisut**

3.i.4. Aatsitassanut pisortaqarfiknunat akornanni ilisimatuussutsikkut aamma/imaluunniit teknologiikkut suleqatigiinnissamut isumaqatigiissutini pisussanullu pilersaarutini, suleqatigiinnerup suussusaa malillugu agguagaasuni, arlalinni ilaavoq.

**Kalaallit Nunaanni Suliniutissat**

4.3. Nunap immikkoortuini geofysiskinik misissuinernut aamma qaammataasanit paasissutissanut nalunaarsukkanut aningaasalersuinissamut periarfissanik paasinarsisitsineq.

4.4.Nunap immikkoortuini geofysiskinik misissuinissanut qaammataasatigullu paasissutissanut nalunaarsukkanut aningaasalersuinissamut periarfissanik qulaajaaneq.

4.5 Ilisimatusarfinnik suleqateqarnerup ingerlatiinnarnissaa, nutaanik suleqatigiinnissamut isumaqatigiissuteqarneq.

4.10 Nunap sannaanut ilisimatuussutsikkut paasissutissat nalunaarsukkat nittartakkatigut pissarsiariuminarnerulernissaat.

4.11 Kalaallit Nunaata avannaani ujaqqanik pinnersaasiassanik ujarlernermut ilitsersuutip suliarineqarnera tamanullu saqqummiunneqarnera.

 REPowerEU: A plan to rapidly reduce dependence on Russian fossil fuels and fast forward the green transition, 18. Maj 2022, https://ec.europa.eu/commission/presscorner/detail/en/IP\_22\_3131

1. Aatsitassarsiornermi suliffissuarni tunisassiorneq tassaavoq nioqqutissat tunisassiarineqartut sullissinerillu ilanngaasiinnginnermi nalingat. Nunami namminermi aningaasaqarnermut ataqatigiissillugu, nunatsinni tunisat ataatsimut nalingat, BNP, tunisassiornerup ilanngaasiinnginnermi nalingatut, tunisassiamut akileraarutit ilanngullugit (ilanngaaseereernermi) tunisassiornermi atuineq ilanngaatigalugu, naatsorsorneqartartoq, aamma atorneqartarpoq. BNP inuussutissarsiutini naatsorsorneqartanngilaq, taamaattumik tunisassiorneq aningaasaqarnikkut ingerlatat nalinganni tikkuussisutut atorneqarluni. Najoqqutarineqarpoq Naatsorsueqqissaartarfiup Naatsorsueqqissaarnernut katersugaatai. [↑](#footnote-ref-1)
2. Apersuinerit aallaavigalugit naliliineq. [↑](#footnote-ref-2)
3. [↑](#endnote-ref-1)